Grejanje travnatih površina i mnogo više... (Rehau)-Grejanje.com\nGrejanje travnatih površina i mnogo više... (Rehau)\nSvetsko fudbalsko prvenstvo u Nemačkoj bio je međunarodni sportski događaj 2006. godine. Na većini stadiona na kojima su se igrale značajne utakmice, REHAU je sa svojim sistemima osigurao vrhunski kvalitet: na primer sa sistemima za pitku vodu i odvodnjavanje, crevima za napitke i pratećim rashladnim sistemima, kanalima za zaštitu kablova i sistemima za drenažu pa sve do grejanja travnatih terena, zahvaljujući kojima se svetsko prvenstvo mirne duše moglo održavati i zimi.\nPrerađivač polimernih materijala aktivan širom sveta prisutan je sa svojim proizvodima i sistemskim rešenjima u mnogim arenama. Gotovo 100 stadiona i terena za trening internacionalnih vodećih klubova – od Torina do Moskve, od Beča do Istambula, od Bremena do Münchena – opremljeno je inteligentnim sistemima za grejanje travnatih terena. Širom sveta REHAU zauzima vodeću poziciju na tom području. „Grejanje travnatih terena funkcioniše slično kao podno grejanje u zgradi“, objašnjava princip rada Jörg Neukirchner, rukovodilac REHAU-ovog sektora Građevinarstvo. „Ispod travnjaka se polaže gusta mreža posebno robusnih i dugovečnih cevi kroz koje po potrebi prolazi topla voda. Tako se mogu „otopiti“ tvrdo zamrznuti tereni i snežni pokrivač. Zavisno od vremenskih uslova regulacioni uređaj upravlja kompleksnim sistemom i površinsku temperaturu travnjaka održava na maksimalno 2° C. Iako grejanje travnjaka za vreme Svetskog prvenstva nije bilo potrebno, fudbalska elita poput Ballacka & Co. sigurno profitira od njega. Jer sistemi cevi od umreženog polietilena u tlu najpoznatijih stadiona garantuju mogućnost igranja i treniranja tokom cele godine.\nJednako kao i učinkoviti sistemi za drenažu uspešnog ponuđača kompletnih sistema: polimerne cevi za odvodnjavanje prihvataju atmosferske vode i vodu od topljenja snega direktno ispod travnjaka i odvode je do višenamenskih cevi koje se nalaze pored terena. Cevi većih dimenzija pouzdano transportuju sakupljenu vodu u cisterne, kanalizaciju ili u kontrolne šahtove. I ove komponente sistema REHAU isporučuje fudbalskim arenama. Stručnjak u branši koristi pri tom svoje dugogodišnje iskustvo u izgradnji saobraćajnica i niskogradnji. Jörg Neukirchner: „Kad treba ponuditi sve na jednom mestu: od grejanja travnatih terena, preko drenaže pa do pouzdanih sistema za navodnjavanje i geotekstil, koji će celi niz godina stabilizovati zelene površine izložene velikom opterećenju, po pitanju sistema za sportske terene na vrhu smo tabele.“ U prilog tome pored priznatog kvaliteta i ponude sve-na-jednom-mestu govori pre svega servis koji preduzeće nudi za svaki pojedinačni projekat. „Podrazumeva se da izvođači koji sudeluju u polaganju naših sistema prolaze stručnu edukaciju“, nastavlja rukovodilac sektora.\nViše miliona metara REHAU-ovih cevi koje su već položene u evropskim stadionima ispunjavaju najviše zahteve inovativnih rešenja uspešnog prerađivača polimera. – Najčešće nevidljivi, ali predstavljaju itetako osetnu korist. Tako na primer creva za napitke i prateće rashladne sisteme u šankovima i automatima za piće garantuju navijačima higijenu i optimalno rashlađene napitke prilikom točenja. Za prenos televizijskih i radijskih priloga neizmerne količine podataka prolaze kroz visokootporne kanale za zaštitu kablova od PVC-a. Na području sanitarnih instalacija i igrači i njihovi navijači profitiraju od pouzdanih i dugovečnih sistema za pitku vodu i odvodonjavanje ovog eksperta za polimerne materijale.\nFudbalski stadioni su samo jedan od primera učinkovitosti REHAU-a u koju se pouzdaju kupci širom sveta. Kao ni jedno drugo preduzeće, prerađivač polimera uvek iznova dokazuje svoju kompetentnost za rešenja na bazi polimera, i to na upečatljiv način na području Građevinarstva, Automotiva i Industrije. Svojom inovativnošću, sveobuhvatnom aktivnošću na navednim područjima i učinkovitim efektima sinergije koji se time postižu, moderno i profesionalno vođeno porodično preduzeće jedinstveno je na području prerade veštačkih materijala. U osnovne kompetencije ubraja se razvoj materijala i sistema kao i tehnika obrada površina. REHAU sa više od 14.000 zaposlenih na preko 170 lokacija širom sveta zauzima vodeću poziciju kao pokretač inovacija.\nPredstavljamo - INSULPEX - sa sigurnošću više toplote [REHAU]\nHenco - Primer postavljanja cevi za grejanje fudbalskog terena


Vesti online / Vesti / Svet / Makron: Francuska se ne nalazi na pogrešnom putu\nFrancuski predsednik Emanuel Makron smatra da se Francuska ne nalazi na pogrešnom putu i najavio nove reforme kao odgovor na proteste "žutih prsluka".\n- Zapitao sam se da li treba da zaustavimo sve što je urađeno u protekle dve godine, da li smo na pogrešnom putu, ja verujem sasvim suprotno - rekao je Makron danas na konferenciji za novinare, jednoj od retkih kao svoj odgovor na višemesečne proteste "žutih prsluka", prenosi Rojters.\nGovoreći o debatama koje su organizovane širom Francuske, Makron je naglasio da su svi oni pre svega "deca Prosvetiteljstva" i da "upravo iz ovih debata, ovih razmatranja, i mogućnosti da suprotstavimo mišljenja jedni drugima...mogu se pojaviti dobra rešenja za zemlju".\nPredsednik Francuske je naglasio da se mora obezbediti bolje funkcionisanje javnih usluga u manjim mestima i da se "mora garantovati pristup za sve zdravstvenim službama i garantovati da nijedna škola ili bolnica neće biti zatvorena bez odobrenja gradonačelnika".\nMakron je kazao da želi da ljudi osećaju da su više uključeni u demokratski proces pojednostavljenjem pravila za referendume i decentralizacijom više funkcija vlade.\nOn je govorio i o penzijama i rekao da vlada planira da poveže najniže penzije sa rastom inflacije.\nKada je govorio o reformi javne uprave u Francuskoj, Makron je rekao da želi da je reformiše, jer to više nije meritokratski sistem.\n- Nećemo da štitimo "zaposlenja za ceo život" - podvukao je Makron.


Umro Danac koji je crtao uvredljive karikature poslanika Muhammeda\nDanski karikaturista Kurt Westergaard, poznat po karikaturi poslanika Muhammeda koja je izazvala nerede u nekim muslimanskim zemljama, umro je u dobi od 86 godina, objavila je njegova porodica.\nWestergaard je umro nakon duge bolesti, objavio je list Berlingske saopćenje porodice, prenosi Hina, pozivajući se na AFP.\nIlustrator je autor najpoznatije do 12 karikatura objavljenih 30. septembra 2005. godine u danskom konzervativnom dnevnom listu Jyllands-Posten pod naslovom “Lice Muhammeda“, na kojoj je poslanik prikazan s turbanom u obliku bombe.\nNapad na ‘Charlie Hebdo’\nKarikature su najprije prošle neprimjećeno, ali nakon 15 dana održan je protest u Kopenhagenu, a zatim su demonstrirali ambasadori većinski muslimanskih država u Danskoj.\nTada je eskalirao bijes, koji je rezultirao antidanskim stavovima u muslimanskom svijetu u februaru 2006. godine.\nNasilje povezano s karikaturama je kulminiralo 2015. godine, prilikom napada na redakciju francuskog satiričnog sedmičnika Charlie Hebdo u Parizu, kada je ubijeno 12 osoba.\nKada bi rudari u sedam rudnika mogli otpočeti s proizvodnjom?


Nakon diskusije Izvršnog odbora, zamjenik direktora i vršilac dužnosti predsjedavajućeg OdboraTao Zang (Tao Zhang) rekao je da je Bosna i Hercegovina u posljednjih nekoliko godina nastavila ostvarivati napredak u smanjenju unutrašnjeg i vanjskog debalansa.\n- Vlasti su također provele ekonomske politike i strukturalne reforme u sklopu programa koji podržava MMF, uključujući i održavanje fiskalne discipline, očuvanje finansijske stabilnosti i unapređenje poslovnog okruženja. Važno je da vlasti nastave sa naporima u smislu jačanja potencijala za rast i rješavanja strukturalnih slabosti, uz održavanje ekonomske i finansijske stabilnosti - rekao je Zang.\n- Budžeti za 2018. godinu predviđaju kontinuirano smanjenje ukupne potrošnje na plate u odnosu na BDP putem generalnog zamrzavanja plata i ograničenja u zapošljavanju. Na vlast se apelira da nastave sa reformama u vezi zaposlenih u javnom sektoru, uključujući i putem funkcionalnih pregleda - naglašava Zang.\n- Sektor bankarstva je i dalje uglavnom stabilan, ali i dalje postoje određene slabosti i neophodno je biti na oprezu. Ostvaren je hvalevrijedan napredak u modernizaciji pravnog i regulatornog okvira za finansijski sektor putem usvajanja novih zakona o bankama i izmjena i dopuna zakona o agencijama za bankarstvo - rekao je Zang.


Izvor: RTS, 19.Okt.2018, 13:53\nAustrijski vicekancelar Hajnc Kristijan Štrahe izjasnio se, nakon razgovora sa prvim potpredsednikom Vlade i ministrom spoljnih poslova Ivicom Dačićem u Beču, protiv članstva Kosova u Interpolu, kao i protiv formiranja vojske Kosova. Ministar Dačić je naglasio da Beograd nikada neće podleći bilo kojim pritiscima koji će rešiti pitanje statusa Kosova na osnovu jednostranih akata koji su doneseni u Prištini u prethodnom periodu. >> Pročitaj celu vest na sajtu RTS <<\n"Sve dok nemamo rešenje u skladu sa Rezolucijom 1244, a ona je obavezujuća za obe strane, ne može se govoriti o članstvu u Interpolu i vojsci. Bez rešenja koje je u skladu sa Rezolucijom 1244, nema daljih koraka", poručio je Štrahe.\n"To je sada, čini se, na ledu, ali pokazuje da postoje prave inicijative koje mogu voditi ka dogovoru ako su obe strane dobre volje i pre svega međunarodna zajednica rezultate dogovora poštuje i prihvati", podvukao je Štrahe.\nPodvukao je da ako dve strane postignu kompromis, a razmenu teritorija vide kao mogućnost za postizanje održivog rešenja, prema kojem bi deo severa Kosova gde žive Srbi, i deo Srbije u kojem žive Albanci razmenili, to trebalo da se razmotri.\n"Uvek smo imali stav da pogođene strane treba da daju predloge i da dogovor mora da bude održiv. Ako se dve strane dogovore oko kompromisnog rešenja, međunarodna zajednica bi to trebalo da poštuje, jer bi se time problem održivo rešio, a onda više ništa ne bi stajalo na putu budućem punom priznanju Kosova i imali bismo pravno razjašnjenje u vezi s Rezolucijom 1244", objasnio je Štrahe.\n"Zašto to što je tada bilo prihvaćeno od međunarodne zajednice, na osnovu mirnog dogovora dve strane, sada ne bi bilo moguće na Balkanu", upitao je Štrahe.\nUkazao je da je bitno da se u pozitivnom duhu dođe do održivog rešenja koje bi obe strane prihvatile, jer bi tada budućnost Balkana mogla pozitivno da se razvija u smeru Evrope.\nEvropska perspektiva Srbije i drugih zemalja Zapadnog Balkana, prema njegovim rečima, u sopstvenom su interesu Austrije.\nSrbija je zainteresovana za rešavanje svih otvorenih regionalnih pitanja, zalaže se za regionalnu stabilnost, za mir i za međusobno pomirenje, izjavio je šef srpske diplomatije Ivica Dačić i dodao da Beograd nikada neće podleći bilo kojim pritiscima koji će rešiti pitanje statusa Kosova na osnovu jednostranih akata koji su doneseni u Prištini u prethodnom periodu.\n"U tom smislu smo spremni na dogovore i dijalog sa Prištinom, naravno, mi očekujemo da EU, koja moderira taj dijalog i u kom učestvuju predsednici Vučić i Tači, izvrši dodatni pritisak kako bi se implementiralo ono što je dogovoreno i potpisano još pre pet godina", rekao je Dačić.\n"Ali svakako da bez spremnosti na kompromis i uvažavanja srpskog naroda koji živi na Kosovu i Metohiji, Srbija neće nikad podleći bilo kojim pritiscima koji će rešiti pitanje statusa Kosova na osnovu jednostranih akata koji su doneseni u Prištini u prethodnom periodu", rekao je Dačić.\n"Zato je za nas značajno, imajući u vidu da Priština i dalje donosi određene jednostrane akte, kao što je juče bila odluka da se krene u transformaciju, odnosno formiranje vojske Kosova, što je apsolutno suprotno svim rezolucijama međunarodnih organizacija i institucija, kao što su Rezolucija 1244", rekao je Dačić.\nSrbiji je, istakao je ministar, bitna tu i pozicija Austrije i mi veoma pozitivno ocenjujemo to što je izneo vicekancelar Štrahe u vezi sa stavom Austrije o formiranje vojske Kosova.\nIzrazivši zadovoljstvo razgovorom sa Štraheom, Dačić je naglasio da će to biti veliki korak u unapređenju odnosa naših dveju zemalja i razvoju prijateljskih odnosa.\nOcenio je da su odnosi Srbije i Austrije u usponu, te dodao da se očekuje dolazak u Beograd kancelara Sebastijana Kurca povodom jubileja naših diplomatskih odnosa (145 godina), kontakte i posetu ministarke Knajsl.\nPodsetio je da je Austrija ne samo jedna od najvećih investitora, skoro 1.000 kompanija posluje u Srbiji, gde su vlasnici austrijski državljani ili pravna lica sa austrijske teritorije. Oni zapošljavaju nekoliko desetina hiljada ljudi u Srbiji.\nNaglasio je da u tom pogledu želi da zahvali Austriji što prilikom svog predsedavanja EU ima inicijativu da se što više poglavlja otvori, a da li će to tako biti ne zavisi naravno samo od Austrije nego i od ostalih država članica.\n"Takođe, mislim da je bitno da širimo našu saradnju i u svim drugim oblastima koje su od značaja. Značajan je i današnji događaj koji će uslediti, vezan takođe za reformu naše državne uprave i u tom pogledu je saradnja ovih ministarstava koja se bave državnom upravom i lokalnom samoupravom veoma značajna", naveo je Dačić.\n"Želimo da zatvorimo Pandorinu kutiju na KiM"\nDačić je poručio je da Beograd veoma uvažava princip teritorijalnog integriteta, samo se, dodao je, postavlja pitanje od kada se taj princip primenjuje.\nJer, dodao je Dačić, priznaćete da nije baš logično da neko ko je priznao Kosovo i narušio teritorijalni integritet i granice Srbije sada govori o teritorijalnom integritetu i granicama Kosova.\n"Principi, neko kaže ne treba otvarati Pandorinu kutiju? Pa što ste je otvorili kada ste priznali Kosovo? Mi želimo da je zatvorimo", naveo je Dačić i pozvao na realnost kada je reč o principima.\nPodsetio je da, kada je predsednik Srbije Aleksandar Vučić izašao sa idejom o mogućem principu o kojem treba razgovarati, a to je, kaže, bio samo jedan od predloga, a drugih predloga nema.\n"To je pitanje tog razgraničenja takozvanog. To se još nije elaboriralo. O tome se razgovaralo na nivou ideja. Ali su neke zemlje rekle već u startu, ili neki pojedinci, da to nije prihvatljivo, podela granica, itd. Znate, mi veoma uvažavamo taj princip teritorijalnog integriteta, samo se postavlja pitanje od kada se taj princip primenjuje, jer, priznaćete, da nije baš logično da neko ko je priznao Kosovo i narušio teritorijalni integritet i granice Srbije sada govori o teritorijalnom integritetu i granicama Kosova. Dajmo da budemo realni, da pričamo o principima", naveo je Dačić.\nPodsetio je da Kosovo nije bilo federalna jedinica u bivšoj Jugoslaviji, bilo je provincija u okviru Srbije, isto kao i Vojvodina.\nPa kako sada Kosovo ima to pravo, a Vojvodinu, na primer, niko ne spominje, zapitao je šef srpske diplomatije.\n"Ja se naravno ne zalažem da Vojvodina ide tim putem, ali je ovde reč o nacionalnoj manjini koja živi u drugoj zemlji. Ako vi dozvolite princip da neka nacionalna manjina može sama da formira svoju državu, bez dogovora sa državom u kojoj živi, o kojim mi međunarodnim principima više govorimo", zapitao je Dačić.\nTako da, kako je rekao, kada neko govori o opasnostima od razgraničenja, stvaranja etničkih država, šta je bio zahtev za Kosovo kao nezavisnu državu, upitao je Dačić.\n"O kakvim to etničkim principima govorite? Kada je u Prištini 1991. godine živelo više od 40.000 Srba, a danas živi nekoliko stotina. U mom rodnom gradu Prizrenu, koji je nekad, u 14. veku, bio glavni grad Srbije, 1991. godine je živelo više od 10.000 Srba, a danas ih živi samo 23. Što je 230.000 Srba proterano 1999. godine po podacima Ujedinjenih nacija, a vratilo se za 19 godina svega 1,9 odsto i to niko nikada ne spominje. To etničko čišćenje Srba. Molim vas da to imate u vidu", naveo je Dačić.\n"Znate, ako se neko optužuje za etničko čišćenje i genocid, kako često optužuju Srbiju, valjda bi trebalo nas da ima više, a manje drugih naroda koji su bili žrtve tog etničkog čišćenja ili genocida, kako se govori. Podaci govore drugačije. Ja vas molim da to imate u vidu kada pominjete neke principe", zaključio je Dačić.\nVesti-online.com: Štrahe: Kosovo ne može u Interpol, a ne može ni vojska\nŠtrahe protiv ulaska tzv. Kosova u Interpol\nAustrijski vicekancelar Hajnc Kristijan Štrahe izjasnio se danas, nakon razgovora sa prvim potpredsednikom Vlade Srbije i ministrom inostranih poslova Ivicom Dačićem u Beču, protiv članstva tzv. Kosova u Interpol, kao i protiv formiranja vojske Kosova...Štrahe je, na zajedničkoj konferenciji za...


Lenovo CES: Četiri nova smart telefona predvođena Vibe Z modelom Lenovo CES: Četiri nova smart telefona predvođena Vibe Z modelom – Personal magazin\nNeverovatno brz Vibe Z objedinjuje podršku za LTE, prelep dizajn i napredne tehnologije u prmijum pakovanju Novi telefoni iz serije S nude praktičnost sa veličinama prilagođenim svakom džepu Novi model…\nNeverovatno brz Vibe Z objedinjuje podršku za LTE, prelep dizajn i napredne tehnologije u prmijum pakovanju\nNovi model serije A nudi visoke performanse po prihvatljivoj ceni\nKompanija Lenovo danas je predstavila Lenovo Vibe Z, svoj prvi LTE smart telefon, veoma tanak i brz uređaj sa podrškom za upravljanje pokretima, softverom za obradu fotografija i drugim vrhunskim tehnologijama. Kao pratioce modela Vibe Z, kompanija Lenovo je predstavila i trio smart telefona, počevši sa S930 koji poseduje ekranom dijagonale 6 inča- namenjen ljubiteljima multimedijskih sadržaja, S650, sa dijagonalom od 4,7 inča i – u kompaktnom i modernom kućitu Pored njih, tu je i ” Tweener ” A859 , dijagonale 5 inča a visokih performansi.\nOva četiri nova uređaja dopunjuju postojeći portfolio telefona kompanije Lenovo koji obuhvata i cenovno najprihvatljivije modele, ali i premijum modele dostupne u nekoliko cenovnih razreda. Lenovo, trenutno treći najveći globalni proizvođač mobilnih smart uređaja u svetu, agresivno se proširio na tržište smart telefona u svetu, predstavljanjem pametnih telefona u 18 zemalja, među kojima je i Srbija, u protekle dve godine.\nVibe Z objedinjuje LTE, stil i vrhunsku tehnologiju u jedan neverovatan uređaj\nDostupan u beloj ili crnoj boji, tanak svega 9.2mm i sa ekranom dijagonale 5 inča u visokoj definiciji (1280×720) IPS ekran sa 178 ° širokim uglom gledanja . Kao i novi modeli serije S , i ovaj model ima dvostruku SIM karticu, radi na MediaTek 6582 procesoru i Android 4.2 operativnom sistemu, ima glavnu kameru rezolucije 8 MP, prednju kameru i 8 GB prostora za skladištenje podataka\nLenovo CES: Četiri nova smart telefona predvođena Vibe Z modelom was last modified: January 4th, 2014 by Redakcija\nCES 2014LenovoLenovo CESLenovo Vibe Zsmart telefonVibe Z


Izveštaj Misije OEBS-a ističe da je većina pravoslavnih grobalja u lošem stanju | OSCE\nPočetna strana Novosti Vest i saopštenja Izveštaj Misije OEBS-a ističe da je većina pravoslavnih grobalja u lošem stanju\nOpštine na Kosovu, koje su odgovorne za održavanje pravoslavnih grobalja, rade to povremeno i u retkim slučajevima, ističe izveštaj koji je Misija OEBS-a predstavila u Prištini, 26. oktobra.\n„Poštujući mrtve pokazujemo naše poštovanje za žive. Ljudi moraju da osete da mogu da posete grobove svojih preminulih rođaka, prijatelja i predaka i da slobodno uživaju svoje verske i kulturne slobode. Ovo je takođe važan aspekt ljudskih prava, koja su deo mandata Misije OEBS-a“ – rekao je ambasador Werner Almhofer, šef Misije OEBS-a. „Svrha ovog izveštaja je da pomogne institucijama na Kosovu, kao i međunarodnim i organizacijama civilnog društva da bolje razumeju, i gde je neophodno, poboljšaju stanje grobalja.“\n„Kosovski Srbi su izneli svoje zabrinutosti koje se odnose na loše stanje većine pravoslavnih grobalja“, dodao je on. „Koraci kako bi se poboljšalo ovo stanje ohrabrili bi i olakšali dijalog i pomirenje među zajednica i pomogli u stvaranju boljih uslova za povratak.“\nNa osnovu izveštaja, većina pravoslavnih grobalja je u lošem stanju što je posledica široko rasprostranjenog skrnavljenja verskih objekata nakon konflikta 1999. godine i tokom martovskih nemira 2004. godine. Groblja u oblastima gde se kosovski Srbi nisu vratili su u posebno lošem stanju.\nIzveštaj takođe sadrži i foto katalog koji prikazuje stanje na 392 pravoslavna groblja na Kosovu kao i preporuke kako da se poboljša njihovo stanje i održavanje. Izveštaj posebno poziva opštine da dodele fondove za održavanje grobalja i više se angažuju u konsultacijama sa srpskom zajednicom i Srpskom pravoslavnom crkvom.\nIzveštaj i katalog su dostupni na:


RTCG - Radio Televizija Crne Gore - Nacionalni javni servis :: Društvo :: Počelo usklađivanje sektora transporta sa legislativom EU / print=true\nPROJEKAT VRIJEDAN 3,66 MILIONA 12. 12. 2019. 10:58 >> 11:02 0\nPROJEKAT VRIJEDAN 3,66 MILIONA\nPočelo usklađivanje sektora transporta sa legislativom EU\nRealizacija projekta vrijednog oko 3,66 miliona eura, koji se odnosi na usklađivanje nacionalnog zakonodavstva sa legislativom Evropske unije (EU) u sektoru transporta, počela je, saopštili su iz Ministarstva saobraćaja i pomorstva.\nIz tog Vladinog resora kazali su da je vrijednost ugovora, koji se odnosi na usklađivanje nacionalnog zakonodavstva sa EU legislativom u sektoru saobraćaja i obezbjeđivanje administrativnih i tehničkih kapaciteta, oko 3,66 miliona eura, od čega finansiranje Unije čini 85 odsto, a nacionalno ko-finansiranje 15 odsto.\nKako su naveli, ugovor za projekat Tehnička podrška u jačanju kapaciteta i usklađivanju nacionalnog zakonodavstva sa EU legislativom u sektoru transporta potpisan je 20. novembra između Uprave javnih radova i Konzorcijuma na čelu sa kompanijom Business and Strategies in euraope, iz Belgije.\n"Cilj ugovora je podrška i priprema nacionalnog zakonodavstva i strategija u skladu sa EU legislativom, kao i podrškа povećаnju kаpаcitetа zа plаnirаnje i uprаvljаnje institucijа koje su uključene u implementаciju trаnsportnih politikа i projekаtа", navodi se u saopštenju.\nKorisnik projekta je Ministarstvo, a posebno Direktorat za međunarodnu saradnju i EU fondove, Uprava javnih radova, kao ugovaračko tijelo za IPA fondove, odnosno Željeznička infrastruktura Crne Gore, kao krajnji korisnik projekata u sektoru željezničke infrastrukture koji se finansiraju iz IPA fondova.\n"Projekat je finansiran iz Godišnjeg akcionog programa IPA-e za 2017. godinu za Crnu Goru (CAP 2017) u okviru instrumenta pretpristupne podrške IPA II i trajaće četiri godine", dodaje se u saopštenju.\nIz Ministarstva su naveli da je tim povodom u srijedu održan uvodni sastanak za pomenuti projekat.\nSastanak je otvorio resorni ministar Osman Nurković koji je naveo da je zadovoljan zbog potpisanog ugovora i značaja samog projekta kojim će se unaprijediti administrativni i tehnički kapaciteti.\nGradiće hangare za BELL helikoptere\nU Crnu Goru se vratila 264 pomorca\n19. 05. 2020. 2\nStiglo 50.000 maski i 980 zaštitnih odijela\nPrevoznici imaju rok od tri dana da dostave red vožnje


Nađite mi jedan jedini papir: Okršaj Vučića i Mičela oko vojske Kosova - Sputnjik Srbija\n11:33 14.03.2018 (osveženo 13:52 14.03.2018) Preuzmite kraći link\nNe postoji nijedan pravni međunarodni akt koji može da opravda formiranje oružanih snaga Kosova i Srbija će se tome suprotstavljati, rekao je predsednik Srbije Aleksandar Vučić, dodajući da je taj stav nedvosmisleno preneo i visokom američkom zvaničniku Vesu Mičelu.\nVučić je tako odgovorio na pitanje da li je s Mičelom razgovarao o formiranju kosovske vojske, s obzirom da je Mičel juče u Prištini podržao tu nameru kosovske administracije.\nVučić je rekao da je zahvalan Mičelu i na razgovoru o toj temi, koji je bio otvoren, ali se obratio prisutnima na pres-konferenciji, ljudima u EU, SAD, svima… pozivom da mu pokažu „jedan jedini papir na osnovu kojeg se formiraju oružane snage Kosova, a da to ima potporu u međunarodnom pravu“.\nA kad je reč o Rezoluciji 1244, dodao je, ona takođe ne predviđa albanske vojne snage, već govori samo o vraćanju srpskih snaga bezbednosti i to o vraćanju hiljada pripadnika.\n„Ja zato pitam sve naše goste da i navedu jedan član, paragraf koji daje za pravo bilo kome da formira takvu vojsku“, upitao je Vučić, a zatim poručio:\nSrbija, međutim, dodao je, ne misli tako o tome, suprotstavlja se i suprotstavljaće se i dalje i to je i Mičelu preneo nedvosmisleno.\nVes Mičel i Aleksandar Vučić\nKosovo ima pravo da formira profesionalne snage koje će se baviti bezbednošću, rekao je u Beogradu pomoćnik američkog državnog sekretara Ves Mičel i dodao da to ne bi bila nikakva pretnja po Srbiju i Srbe.\n„Kosovo ima pravo da formira profesionalne snage koje će se baviti bezbednošću i koje bi uključile i kosovske Srbe“, rekao je Mičel na konferenciji za medije sa predsednikom Srbije Aleksandrom Vučićem.\nSrbija je spremna na kompromis po pitanju Kosova i Metohije, ali nije spremna i neće prihvatiti nikakvo poniženje i urušavanje srpske države, rekao je predsednik Srbije nakon sastanka sa Mičelom.\nVučić je rekao da Srbija i SAD imaju različite stavove po pitanju KiM, ali da je Mičel saslušao naše stavove, a možda i razumeo.\n„Svaki kompromis je težak, ali to mora da prihvati i druga i treća strana“, dodao ej Vučić.\nPredsednik je rekao da je američkom diplomati preneo i stav da je gotovo uveren da Priština neće sprovesti Briselski sporazum, odnosno formiranje ZSO.\n„Iskreno da vam kažem, ja sam gotovo uveren da od tog posla nema ništa. Da su hteli, ispunili bi to u prethodnih pet godina, a nisu mrdnuli ni prstom. Uveren sam da to ni ne nameravaju da učine, a za to su imali i prećutnu saglasnost dobrog dela međunarodne zajednice“, rekao je Vučić.\n„To, međutim, ne govori loše o nama, već o različitim standardima„, zaključio je.\nMičel je rekao da je njegova osnovna poruka u Beogradu, kao što je bila i u Prištini, da vidi veliki prostor za novu šansu za rešenje kosovskog problema koji opterećuje region već dugi niz godina.\n„Želimo da se pronađe jedno veliko rešenje za koje smatram i razumem da je i cilj unutrašnjeg dijaloga, koji je pokrenuo predsednik Vučić. Mi smo spremni da slušamo i da pomognemo“, rekao je Mičel na zajedničkoj konferenciji za novinare sa predsednikom Srbije.\nOn je dodao da je sa Vučićem imao dobar i otvoren razgovor.


Predsjednik Republike Srpske Željka Cvijanović ocijenila je da je posebno važno da se ženama omogući neometan pristup svim društvenim pozicijama sa kojih mogu da pokažu ravnopravnost.\nCvijanovićeva je navela da položaj žena u društvu zavisi od toga kakav je ukupan društveni ambijent, odnosno kakve su platforme političkih partija.\nPrema njenim riječima, ukoliko političke partije budu uspijevale da promovišu princip jednakosti i to pokažu na praktičnim primjerima, što neke već rade, to definitivno mijenja svijest i utiče na stanje i ulogu žene u društvu.\n- Mogli bismo se pohvaliti činjenicom da smo ravnopravne. I sama sam na poziciji žene koje zauzumaju najvažnije pozicije u Republici Srpskoj. Ali, primijećujem da žene, koje su na vodećim pozicijama, uglavnom dolaze iz jedne političke partije - rekla je Cvijanovićeva u Brčkom.\nIpak, kako je dodala, ne želi da kaže da druge partije o tome ne vode računa.\nSve žene treba da imaju bolju poziciju, ne samo pristup radnim mjestima i obrazovanju na jednak način i da ne budu diskriminisane samo zato što su žene. Žene treba da imaju izjednačenu ulogu u društvu, a ne samo u okviru porodice - rekla je Cvijanovićeva.\nCvijanović: Žene - nosioci politike mira i stabilnosti


Horhe Lorenco - Moto GP, Auto Moto\nHotSport»Auto Moto»Moto GP»Horhe Lorenco\n| 2012-12-27T23:54:08+02:00\t27. dec 2012. 23:54|0 komentara\nHorhe Lorenco koji je ove sezone dobio novog –starog kolegu Valentina Rosija kaže da izgleda da je loš Dukatijev motor maskirao pravu formu Valentina Rosija. Sedmostruki šampion sveta je u svojoj poslednjoj sezoni u Jamahi, 2010. godine bio deset puta na podijumu i pobedio dva puta, što je bilo dovoljno za treće mesto u šampionatu, dok je onda u Dukatiju, za dve godine ostao bez pobede i popeo se svega tri puta na podijum. Rosi je u novembru izjavio da ništa nije naučio za dve godine u Dukatiju\nLorenco veruje da je Dukatijev komplikovan motor doprineo lošem izdanju Rosija u prethodne dve godine, predviđajući da bi po povratku u Jamahu ponovo mogao da bude u igri za najviši plasman. „Istina je, izgleda da je Dukati bio stvarno komplikovan.“ izjavio je Lorenco. „Samo Kejsi Stoner je uspevao da osvoji titulu sa Dukatijem i da pobeđuje na njemu, tako da, sigurno nije lako. Vale je jak vozač, i stvarno kompletan, ali nije mogao da pobedi na Dukatiju. Možda će sa Jamahom uspeti da se vrati u formu“\nMožda je ovo i bilo podjebavanje na Rosijev račun sa komentarom da je on podbacio u nečemu u čemu je Stoner uspevao ali Lorenco je dalje izjavio: “Dolazak Rosija nazad u Jamahu je dobro za brend, jer ćemo svakako biti jači naredne sezone i kompetitivniji. Veoma je motivisan da se bori za pobede, i jedva čekam da vidim kakve će performanse pokazati na Jamahi.“


UBEDIO GA: Nikolić posle sastanka s Vučićem odustao od kandidature | WebTribune\nHome U FOKUSU UBEDIO GA: Nikolić posle sastanka s Vučićem odustao od kandidature\nPredsednik Srbije Tomislav Nikolić je odlučio da odustane od kandidature na predsedničkim izborima, posle razgovora s Aleksandrom Vučićem.\nOni su se prethodno oglasili zajedničkim saopštenjem posle održanog sastanka, u kom je samo navedeno da je “dogovorena bliska saradnja u budućnosti”.\nNikolić je izjavio za Kurir da neće biti predsednički kandidat, kao i da će se o funkcijama dogovarati posle Vučićeve pobede na predsedničkim izborima.\nPrethodno je iz Nikolićevog okruženja nezvanično rečeno za B92 iz krugova bliskih bivšem predsedniku SNS da on neće u trku za novi mandat.\nTakođe, rečeno je da je prethodnih dana bilo razgovora između Nikolića i Vučića, kao i da su se čuli pomirljivi tonovi.\nDo tenzija između dvojice jedinih predsednika u istoriji SNS je došlo kada je SNS odlučila da kandiduje Vučića za predsednika Srbije, posle čega je Nikolić najavio da će se boriti za novi mandat.\nPredsednik Srbije Tomislav Nikolić izjavio je da neće biti kandidat za predsednika Republike na predstojećim izborima.\nOn je istakao i da će o funkcijama biti reči nakon pobede Aleksandra Vučića na predsedničkim izborima, prenosi Kurir.\nOko 18 časova, Aleksandar Vučić i Tomislav Nikolić prosledili su medijima zajedničko saopštenje u kome je navedeno da su razgovarali o političko-bezbednosnoj situaciji u zemlji i okruženju i o predstojećim predsedničkim izborima u Srbiji.\nJedinstvo svih državnih funkcionera u rešavanju regionalnih problema i izbegavanje krize najširih razmera, prioritetni su zadaci i Nikolića i Vučića, navodi se u njihovom u zajedničkom saopštenju.


Građani protestovali na Košutnjaku zbog seče drveća\nStotinak građana nezadovoljnih sečom stabala u parku prirode Košutnjak u Beogradu blokiralo je u subotu kamion koji je vozio odsečene četinare sa gradilišta Zavoda za sport, a zatim su upali na gradilište, izvestila je Radio Slobodna Evropa.\nOni su na gradilištu proveli oko sat vremena obilazeći građevinske mašine, posečeno drveće i izrovanu ledinu na kojoj bi trebalo da bude sagrađena sportska hala Zavoda za sport. Prethodno su se u blagom koškanju sa policijom koja je čuvala ulaz, probili na gradilište, i kako su rekli za Radio Slobodna Evropa (RSE), šokirani su onim što su videli na licu mesta.\nNjihov protest na licu mesta završen je bez većih incdenata iako su ih čuvari gradilišta sprečavali da uđu. Za vreme protesta po ulasku građana, građevinske mašine su stale sa raščišćavanjem terena i sečom drveća.\nDo protesta je došlo nakon što su pre tri dana stanovnici Petlovog Brda primetili da su u parku Košutnjak isečena stabla crnog bora i još nekih vrsta a, kako su rekli medijima, posečeno ih je ukupno 60. Kako je javila televizija N1, borovi na tom mestu seku se zbog izgradnje dvorane Zavoda za sport Srbije, koju sa 12 miliona evra iz budžeta finansira Vlada. Na tom mestu, navodi ta televizija, umesto hrastova, javora, lipa, borova i kestenova, 2021. godine nići će dvorana za džudo, tekvondo, karate, streljaštvo i sportsko penjanje.\nU Pragu veliki protest protiv češkog premijeraSkat: Amerika neće voditi proces između Beograda i Prištine, ali će pomoći


EBRD: 160 miliona evra bespovratnih sredstava za zemlje Zapadnog Balkana - Sve o novcu\nEBRD: 160 miliona evra bespovratnih sredstava za zemlje Zapadnog Balkana\nby Vesna Lapčić 18/12/2019\n18/12/2019 0 komentara\nEvropska banka za obnovu i razvoj (EBRD), Evropska unija i bilateralni donatori jačaju svoju angažman na Zapadnom Balkanu. Tokom 21. sastanka Upravnog odbora Investicionog okvira za Zapadni Balkan (WBIF) koji je održan juče, odobreno je 194 miliona evra bespovratnih sredstava koje su opredelili Evropska unija i bilateralni donatori za nove projekte u oblasti digitalne infrastrukture, životne sredine, transporta i energetike širom Zapadnog Balkana.\nOvi projekti biće dodatno finansirani kreditima EBRD-a i drugih međunarodnih finansijskih institucija. Do sada, ukupan iznos bespovratnih sredstava koje su opredelili Evropska unija i bilateralni donatori u okviru Investicionog okvira za Zapadni Balkan prelaze milijardu evra, dok ukupna ulaganja međunarodnih finansijskih institucija prelaze 5,6 milijardi evra.\nBespovratna sredstva odobrena za projekte zemalja Zapadnog Balkana privući će još 400 miliona evra investicija EBRD-a, uključujući i za izgradnju tri nove deonice autoputa Koridor Vc u Bosni i Hercegovini, dve nove deonice Koridora X u Severnoj Makedoniji, obnovu kosovske železničke infrastrukture, sistema za otpadne vode i kanalizacionu mrežu u Gnjilanu, Kosovo, i izgradnju širokopojasne internet mreže za škole u ruralnim krajevima u Srbiji.\nPored toga, EBRD i Evropska unija su potpisali ugovor o dodatnih 45 miliona evra za dva programa koje EBRD sprovodi u zemljama Zapadnog Balkana: Saveti za mala preduzeća i Regionalni program energetske efikasnosti – program koji pruža podršku za poboljšanje energetske efikasnosti u stambenom sektoru i u javnim zgradama i sprovodi se u saradnji sa Nemačkom razvojnom bankom (KfW).\nInvesticioni okvir za Zapadni Balkan kombinuje donatorska sredstva i sredstva međunarodnih finansijskih institucija namenjena za projekte zemalja Zapadnog Balkana koji imaju za cilj osnaživanje povezanosti unutar regiona i sa zemljama Evropske unije, kao i jačanje društveno-ekonomskog razvoja u regionu.\nOd osnivanja Investicionog okvira za Zapadni Balkan 2009. godine, kao rezultat izgrađeno je više od 800 km puteva, uključujući regionalne i nove deonice autoputeva koje povezuju Zapadni Balkan sa glavnim evropskim saobraćajnim koridorima. Preko 2,3 miliona ljudi dobilo je pristup sistemima za pročišćavanje vode i otpadnih voda, a blizu 100 000 učenika dobilo je obnovljene ili nove školske objekte.\nProjekti koji se finansiraju iz sredstava Investicionog okvira za Zapadni Balkan su takođe omogućili poboljšanja u energetskom sektoru ulaganjem u obnovljive izvore energije i projekte energetske efikasnosti za stambena domaćinstva i preduzeća, doprinoseći značajnom smanjenju nivoa CO2 u regionu.\nEBRD je jedan od osnivača i menadžer fonda Investicionog okvira za Zapadni Balkan. Investicije EBRD-a u okviru Investicionog okvira za Zapadni Balkan uključuju, na primer, obnovu vozila javnog gradskog prevoza u Beogradu, izgradnju postrojenja za otpadne vode u Bijeljini, izgradnju deonica koridora Vc u Bosni i Hercegovini, sanaciju železnica u Albaniji i Severnoj Makedoniji.\n„Nakon deset godina uspešne saradnje u okviru Investicionog okvira za Zapadni Balkan, Evropska unija i partneri postigli su veliki uspeh obezbedivši više od milijardu evra bespovratnih sredstava, uz 5,5 milijardi evra potpisanih kredita od međunarodnih finansijskih institucija. Naša saradnja dovela je do opipljivih rezultata na terenu: ljudi svakodnevno imaju koristi od boljih saobraćajnih veza, boljih energetskih sistema, uključujući i tranziciju ka čistoj energiji, preduzeća postaju konkurentnija, a ekonomije u regionu zelenije i integrisanije“, rekao je Colin Volf, Šef regionalne saradnje i programa za Zapadni Balkan, DG NEAR, Evropska komisija.\nŽužana Hargitai, regionalna direktorka EBRD-a za Zapadni Balkan, dodala je: „Blisko sarađujemo sa našim partnerima na izgradnji zelene i održive ekonomije na Zapadnom Balkanu. Naš rad u okviru Investicionog okvira za Zapadni Balkan je ključan za postizanje ovog cilja i zasnovan je na udruživanju resursa na efikasan način, koordinisanju politika, saradnji između donatora i međunarodnih finansijskih institucija, kao i vlasništvu država čime postižemo snažne rezultate.“\nInvesticioni okvir za Zapadni Balkan je zajednička inicijativa Evropske unije, međunarodnih finansijskih institucija, bilateralnih donatora i vlada zapadnog Balkana i osnovana je da podrži društveno-ekonomski razvoj i pridruživanje zemalja Zapadnog Balkana Evropskoj uniji.\nUNIQA za 20 godina isplatila 20 milijardi dinara štete\nEBRD investira 15 miliona evra u poljopivrednu infrastrukturu u Srbiji\nGoldman Sachs: Nećemo da investiramo u kriptovalute\nRajeev Prakash, Swiss Re: Potrebno nam je javno-privatno...\nBanke i mali biznisi – nova strateška saradnja?\nNovi program dopunskih osiguranja u Sava životnom osiguranju\nUprkos krizi Triglav Grupa ostvarila rast premije u...\nVIG: Investicija u biotehnološku kompaniju Apeiron Biologics\nGenerali donirao 12 miliona dinara laboratoriji „Vatreno oko”...\nLLoyds: Pandemija će koštati osiguravače 200 milijardi dolara\nAmerički osiguravači odbijaju da prodaju polise životnog osiguranja...\nNLB Grupa u prvom tromesečju ostvarila neto dobit...\nDigital Transformation, Security & Privacy Blockchain, IoT, AI, 19-20. 11. 2020. Brisel\n„Rizici novog doba – zaštitite biznis od finansijskog kraha“ – 23.06.2020.\nMeđunarodni Forum o osiguranju 2020, dve konferencije u Beču u organizaciji Xprimm iz Bukurešta\nTwitter Linkedin Email RSS\nU želji da čitaocima pružimo detaljne informacije iz oblasti finansija kreirali smo portal sveonovcu.rs. U moru informacija na webu, teško je na jednom mestu pronaći baš sve što bi Vas moglo interesovati o finansijama kako u pogledu trendova, tako i u pogledu razumevanja pojedinih usluga. Danas je u oblasti finansija „najskuplja“ reč – edukacija, ali se malo ko njom izistinski bavi. Zato je naša ideja da osim informacija, čitaocima na jednom mestu pružimo razjašnjenja za sve nedoumice kada je reč o finansijskom sektoru.\nVioleta Kovačević iz kompanije Mercator-S najbolji finansijski direktor u Srbiji\n@2019 - Studio triD\nSava Neživotno osiguranje: Onlajn polisa kombinovanog osiguranja...\nPolisa dobrovoljnog zdravstvenog osiguranja na dar štićenicama...\nNeto dobit Erste banke 2,68 milijardi dinara


Ko je sledeći: Kanada se pridružila Australiji u „obračunu“ s Fejsbukom - Sputnjik Srbija\n09:52 07 Mart 2021\nKo je sledeći: Kanada se pridružila Australiji u „obračunu“ s Fejsbukom\n18:45 19.02.2021 Preuzmite kraći link\nPrateći potez Australije, Kanada je objavila da i ona ima za cilj da natera kompaniju Fejsbuk da plati objavljivanje medijskih sadržaja na društvenoj mreži. Otava je saopštila da je ni admazda tehnološkog giganta neće zaplašiti.\nMinistar za pitanja kanaskog nasleđa i multikulturalizma Stiven Žilbo izjavio je da će početi sa izradom zakona, sličnog australijskom zahtevu, da Fejsbuk i druge kompanije plaćaju naknadu za objavljivanje domaćih medijskih sadržaja na svojim platformama.\n„Kanada je na čelu ove bitke, među prvim smo zemljama na svetu koje to čine“, rekao je ministar.\nŽilbo je naveo da vlada još uvek razmatra koji će model biti najprikladniji, dodajući da se konsultovao sa kolegama iz Francuske, Australije, Nemačke i Finske o tome kako najbolje obezbediti nadoknadu od Fejsbuka.\nOn smatra da bi uskoro više od deset zemalja moglo da uvede slična pravila.\nFejsbukov potez rasplamsao vatru: Burna rasprava zbog blokade vesti na društvenoj mreži\nNajava iz Kanade stiže nekoliko dana nakon što je Fejsbuk blokirao sav medijski sadržaj u Australiji na svojoj platformi kao odgovor na nacrt zakona koji zahteva da plaća taksu kreatorima vesti čiji se linkovi i sadržaj pojavljuju na toj veb lokaciji.\nŽilbo je rekao da Fejsbuk neće biti u stanju da preduzme slične akcije ako se uključi više zemalja, opisujući pristup kompanije tom pitanju potpuno neodrživim, prenosi RT.\nFejsbuk, Fejsbuk, Kanada


Siniša Mali: Master plan saobraćajne infrastrukture osnova za razvoj Beograda | Grad Beograd\nSiniša Mali: Master plan saobraćajne infrastrukture osnova za razvoj Beograda\nGradonačelnik Beograda Siniša Mali predstavio je danas u Skupštini grada master plan saobraćajne infrastrukture Beograda – smart plan 2021/2027/2033. Kako je precizirao, na ovom dokumentu radilo se godinu i po dana i on definiše prioritete, aktivnosti i korake koji će se preduzeti u godinama koje dolaze, kao i pravce razvoja saobraćaja u Beogradu.\nU sačinjavanju master plana gradu je pomogla konsultantska kuća „WSP”, koja je slične poslove radila za veliki broj gradova u svetu, dodao je Mali.\n– Poslu se prvi put prišlo na ozbiljan način, što je na prvom mestu podrazumevalo brojanje putnika, optimizaciju linija javnog gradskog prevoza, projekciju trenda rasta stanovništva i definisanje zona koje će se brže ili sporije razvijati u Beogradu. Na osnovu obimne analize i baze skupljenih podataka dat je i predlog daljeg razvoja saobraćajne infrastrukture – kazao je Mali.\n– Uz nove kompozicije, povećanje usluga i nove stanice, „BG voz” će biti laki šinski sistem koji će moći da zadovolji potrebe građana. Plan je takav da se koristi postojeća infrastruktura, koja za relativno malo novca može da pruži najviše – istakao je Mali.\n– Te dve linije, u kombinaciji sa „Bg vozom”, ali i sa obnovljenim tramvajskim sistemom, daju nam integrisani šinski sistem saobraćaja – rekao je Mali.\n– Kapitalni projekti će se na ovaj način povezati i obezbediti ravnomeran, stabilan i kvalitetan razvoj grada u narednom periodu – rekao je Mali.\nPrezentaciju su održali i predstavnici tima konsultantske kuće „WSP” i članovi Komisije za smart plan Erol Ten, Stanko Kantar i Goran Radulović. Učesnici su se složili da je Beograd na prekretnici da postane svetska metropola, posebno imajući na umu da se grade veliki investicioni projekti, te je otuda neophodno ulagati i rasteretiti saobraćaj u glavnom gradu. Brz, efikasan i bezbedan saobraćaj preduslov je uređenog i razvijenog grada.\nPrezentaciji master plana saobraćajne infrastrukture Beograda prisustvovali su predsednik Skupštine grada Nikola Nikodijević, zamenik gradonačelnika Andreja Mladenović, glavni urbanista Milutin Folić, te članovi Gradskog veća i predstavnici Gradske uprave i javnih komunalnih preduzeća.


08.09.2020 u 08:43\nPoslednja dvojica novinara iz Australije napustila Kinu\nKANBERA - Poslednja dva novinara australijskih medija koja su izveštavala iz Kine napustila su tu zemlju nakon što ih je policija pozvala na informativni razgovor, potvrdili su danas vlada Australije i australijski državni javni servis ABC, javlja agencija AP. Novinari Bil Birtliz iz ABC i Majkl Smit iz Finansijske revije, vratili su se juče iz Šangaja u Sidnej, navodi se u izveštaju ABC. Mediji tvrde da su dvojica novinara tokom poslednjih dana boravka u Kini zatražili utočište u australijskom diplomatskom kompleksu jer je prošle nedelje kineska policija došla na Birtlizova vrata, tražila mu da dođe u policijsku stanicu na ispitivanje i naredila mu da ne napušta teritoriju Kine. Nakon pregovora australijskih i kineskih zvaničnika dogovoreno je da se Birtlizu dozvoli izlazak iz\n27.08.2020 u 14:51\nReporteri bez granica osuđuju pritisak na kritičare vlasti u Crnoj Gori\nPARIZ - Međunarodna organizacija Reporteri bez granica (RSF) zatražila je istragu protiv crnogorskog portala Udar zbog, kako se navodi, klevetničke kampanje protiv novinara koji kritikuju vlasti, kao i pojedinih nezavisnih intelektualaca i opozicionih političara. U saopštenju se ističe da samo nekoliko dana pred parlamentarne izbore u Crnoj Gori 30. avgusta, taj protal označava novinare kritične prema vladi kao i pojedinje nezavisne intelektualce i opozicipone političare kao državne neprijatelje. „Opisujući ih kao „saradnike srpske tajne službe, Udar koristi nacionalistička osećanja da ocrni novinare koji izveštavaju o velikim slučjarevima krupcije”, navodi RSF. U saopštenju se ukazuje i na to da se na video snimcima portal svakodnevno „otkriva” nove agente i objavljuje lične


RTS :: Vulin: Građani Srbije bezbedni\nDruštvo Vulin: Građani Srbije bezbedni\nčetvrtak, 14. sep 2017, 18:03 -> 18:11\nMinistar odbrane Aleksandar Vulin prisustvovao je u Gornjem Milanovcu izvođenju komandno-štabne vežbe "Sajber Tesla 2017" i tom prilikom poručio da je Srbija mirna i stabilna a svaki njen građanin siguran i zaštićen.\n"Sajber Tesla 2017" je višednovna multinacionalna vežba Vojske Srbije i Nacionalne garde Ohaja koja se održava u kasarni "Vojvoda Radomir Putnik".\nVulin je, odgovarajući na pitanje novinara o situaciji na jugu Srbije i Kopnenoj zoni bezbednosti, a imajući u vidu ulazak Srpske liste u privremene institucije Kosova i Metohije, istakao da je Vojska Srbije, kako u KZB i na jugu Srbije, tako i u celoj državi uvek spremna da sačuva nacionalni prostor i način života.\n"Mi nikada ne dozvoljavamo da se političke neprilike ili nestabilnost prenesu na našu teritoriju, bez obzira da li govorimo o granici ili administrativnoj liniji", poručio je Vulin.\nIstovremeno je kritikovao privođenje pripadnika Crvenoj krsta Srbije na Kosovu i Metohiji ocenivši da se radi o neobjašnjivom napadu na jednu humanitarnu organizaciju.\n"Crveni krst je simbol dobrote, mira i pomoći svakome. Na Kosovu i Metohiji Crveni krst Srbije pomaže svakome - i Albancima i Srbima, i Gorancima i Bošnjacima, svakome kome je pomoć potrebna, a oni se prema njoj ponašaju kao da je to teroristička organizacija", rekao je Vulin.\nIstiče da je nedopustivo i nezapamćeno da se tako nešto dešava u zoni gde nema rata, sukoba.\n"Dok se ne konstituiše nova vlada na KiM i dok Srpska lista ne preuzme svoj deo ovlašćenja, snage i uticaja, takve stvari će se dešavati. I još više bi se dešavale da nema predstavnika Srpske", uveren je Vulin.\nDodaje da je to napad na Srbe i još više na Crveni krst jer ne priznaje Kosovo i Metohiju kao suverenu zemlju.\nVulin i načelnik Generalštaba Vojske Srbije Ljubiša Diković sa saradnicima, kao i predsednica Odbora za odbranu i bezbednost Skupštine Srbije Marija Obradović prisustvovali su izvođenju komandno-štabne vežbe u kojoj učestvuju pripadnici MO, VS i Nacionalne garde Ohaja i predstavnici državnih organa Rerpublike Srbije koji imaju nadležnosti u oblasti informacione bezbednosti.\nVulin je rekao da svet postaje sve opasnije mesto što je vidljivo i u svakodnevnom životu.\n"Sve više se suočavamo sa opasnostima o kojima do juče nismo znali gotovo ništa. Sajber bezbednost kod nas je tema koja nije dovoljno razvijena, nije dovoljno zastupljena, a za nju svi imamo odgovornost. To je za nas potpuno novi izazov", konstatovao je Vulin.\nRekao je da zemlja koja nije u stanju da kontroliše svoj informatički prostor nije suverena, nije slobodna, te da Srbija mora takva i da ostane.\nIstičući da nije prvi put da narodni poslanici prisustvuju vežbama Vojske Srbije, Obradovićeva je rekla je da se i ovom prilikom uverila da Ministarstvo odbrane i Vojska Srbije posebnu pažnju poklanjaju sajber bezbednosti.\n"Kad je reč o zakonskoj regulativi nije bilo dovoljno sluha i pažnje za to u ranijem periodu. To jeste najvažnija poruka koju ću poneti sa ove vežbe. Neophodno je da Narodna skupština sve intenzivnije radi na usvajanju novog zakonskog okvira i na revidiranju već postojećeg", podvukla je ona.\nVežbu je pratila i državna sekretarka u Ministarstvu trgovine, turizma i telekomunikacija Tatjana Matić.


Evropska služba za spoljne poslove (EAAS) saopštila je da su predstavnici Srbije i Kosova uz posredovanje EU postigli dogovor o primeni Sporazuma o telekomunikacijama iz 2013. odnosno 2015. godine na osnovu koga će Međunarodna telekomunikaciona unija dodeliti Kosovu trocifreni pozivni broj.\nU saopštenju iz Brisela se dodaje da će sporazum omogućiti i novoformiranoj kompaniji Mts d.o.o “punu licenciranu operativnost u okviru fiksne telefonije” i “privremenu dozvolu za mobilnu telefoniju”.\nOd 15. decembra, Kosovo će imati svoj međunarodni pozivni broj +383, saopštila je kosovska ministarka za dijalog Edita Tahiri, dodajući da će se na osnovu “sporazuma o telefonskom državnom broju” ugasiti “svi ilegalni operateri koji su radili bez dozvole”.\nDirektor Kancelarije za Kosovo Vlade Srbije Marko Đurić kazao je da je sporazumom Beograda i Prištine o telekomunikacijama “sačuvana kompletna imovina Telekoma Srbije”, i da će se taj sporazum pozitivno odraziti na ukupne odnose ne samo sa Prištinom, nego i sa EU.\nRazgovori o pozivnom broju vodili su se šest godina.\nAustrija je u januaru aplicirala pri Međunarodnoj uniji za telekomunikacije (ITU) za telefonski pozivni broj za Kosovo.\nNa Kosovu inače mobilni operateri koriste strane pozivne brojeve, kao što su pozivni broj Monaka +377 ili Slovenije +386, dok fiksna telefonija upotrebljava pozivni broj Srbije +381.


Udruženje Prijedorčanki ´´Izvor´´ će u saradnji sa mladima iz Mostara, Tuzle, Sarajeva obilježiti ovaj dan. Ovakvim pristupom se nastoji otvoriti prostor za dijalog o kulturi sjećanja između mladih i porodica nestalih. Na trgovima u Prijedoru (trg Zorana Karlice), Tuzli (trg Žrtava genocida Srebrenice), Sarajevu (trg Oslobođenja Alija Izetbegović) i Mostaru (Španski trg) će se u petak 30. avgusta 2013. s početkom u 11 h postaviti instalacije posvećene nestalim osobama.\nU Mostaru, Sarajevu i Tuzli će se prikupljati mišljenja građana o efikasnosti nadležnih institucija u rješavanju problema nestalih osoba, dok će se u gradu Prijedoru organizovati centralna instalacija.\nZa razliku od ranijih obilježavanja ovog Međunarodnog dana ove godine glavni inicijatori i realizatori su mladi ljudi iz Bosne i Hercegovine. Saradnja između mladih aktivista je ostvarena kroz projekat „Program volontiranja/stažiranja u organizacijama porodica nestalih“ koji implementira Udruženje Prijedorčanki ´´Izvor´´ i Međunarodna komisija za nestale osobe (ICMP).


12-09-2019 11:52 Srbija Politika\n"Moramo da objasnimo narodima tzv. Kosova i Srbije da je sporazum koji im se možda ne dopada - u njihovom najboljem interesu", izjavio je američki senator Ron DŽonson, koji je prošle nedelje posetio i Beograd i Prištinu.\nRon DŽonson (Foto: Jutjub)\nDŽonson je poručio da je na liderima Srbije i tzv. Kosova, da odluče da li mogu da postignu sporazum.\n“Ono što mogu da kažem jeste da je ovo moja četvrta poseta regionu, da sam se sastao sa obojicom predsednika, predsednik Vučić je na zajedničkoj konferenciji za novinare rekao da je ovo deveti put da smo se sastali. Proteklih nekoliko godina sam dosta angažovan na ovom pitanju. Mislim da lideri obe zemlje uviđaju da je u obostranom interesu da ostave razlike iza sebe i postignu dogovor. Postizanje dogovora je teže i obe zemlje žele veće američko angažovanje, mislim da cene pomoć koju su im pružili Evropljani, ali treba priznati - Amerika je veliki igrač i oni očekuju veće američko liderstvo”, dodao je senator DŽonson i nastavio:\n“Mislim da ćemo ima ga ponuditi, ali ne u smislu nametanja i pritiska, već samo podrške njihovim naporima i stvaranju uslova gde će lideri obe zemlje moći da računaju na podršku Amerike i Evrope, pošto postignu dogovor. Mi moramo da ubedimo narod Kosova i Srbije da sporazum koji im se možda ne dopada, isto kao što je bio slučaj sa Prespanskim sporazumom, kojim građani Grčke i Severne Makedonije nisu bili zadovoljni i bila je potrebna politička hrabrost da se postigne. Pretpostavljam da će se za nekoliko meseci te zemlje pitati – u čemu je bio problem, zašto smo se toliko sporili? Treba da ukažemo narodu Srbije i tzv. Kosova da je dogovor u njihovom najboljem interesu i da će biti mnogo koristi, u smislu daljih integracija u evropsku ekonomiju, veće slobode putovanja, uspešnije ekonomije, jer kada se postigne dogovor biće lakše privući strane investicije”.\nDŽonson je zaključio da upravo zato treba da se prevaziđe ovaj zastoj i naglasio da je donekle američki zadatak i zadatak lidera da građanima prodaju možda ne sam dogovor, jer bi to možda bilo teško, nego njegove prednosti i koristi.\nPročitajte OVDE zašto je došlo do tuče u Prištini između kandidata za poslanike.\nSLAVNI PROFESOR SA VEST POINTA TVRDI: Američko priznanje tzv. Kosova je velika istorijska greška! U Srebrenici nije bilo genocida!


Eksluzivno: Ryanair počeo sa naplatom letova za decu do dve godine\nNiskotarifna avio kompanija Ryanair, počela je sa naplatom jedisntvene tarife od 25 evra za decu do dve godine starosti, iako deca ovog uzrasta nemaju asignirano sedište. Ovakva odluka već je provocirala revolt medju putnicima\nKako eklsuzvino saznajemo, deca mlađa od dve godine neće vise moći da putuju besplatno na letovima Ryanair-a, kao sto je slučaj sa ostalim avio kompanijama širom sveta.\nAvio kompanija uvela je od aprila naplatu od 25 evra po letu za decu do dve godine.\nKompanija Rianair nije izvestila javanost o svojoj novoj politici, ali se ovakav suplement pojavljuje kada traži informacije o cenama.\nIako iz avio kompanije za sada ćute o ovakvoj odlici, cene ove usluge već su dostupne na njihovom sajtu. Putnicima se čak preporučuje da kontaktiraju call centar kompanije pre putovanja, međutim, u delu "Uslovi leta" postoji tabela sa cenovnikom i taksama na kojoj je istakunta cena putovanja za decu ispod dve godine starosti.\nIsečak sa sajta kompanije Ryanair na kojoj je istaknuta naknada za decu do dve godine\nUprkos tome, kompanija održava svoj komercijalni slogan: "Uvek bolje", kao rezultat posvećenosti Majkla Olearija da poboljša imidž brenda u odnosima sa klijentima.\n"Čini se da očajnička zelja za profitom kompanije Ryanair nema granica", - izjavili su prestavnici udruženje potrošača Italije.\nOvakvom odlukom, Ryanair postala je jedina avio kompanije na svetu koja naplaćuje ovakvu uslugu. Inače, deca mlađa od dve godine nemaju pravo na sedište i moraju da putuju u krilu svojih roditelja, pa samim tim i ne plaćaju let.\nU Evropi ovakve mere Ryanair-a vec je izazvala gnev putnika na društvenim mrežama, produbljujući štetu na imidžu ovog brenda, nakon uvodjenjen naplate ručnog prtljaga koji je izazvao besne reakcije putnika.\nTribina o trogodišnjici poklanjanja niškog aerodroma “Samo vas gledamo”\nSrbija stavljena na listu bezbednih zemalja EU za slobodno putovanje\nWizz Air se pridružio savezu protiv neposlušnih putnika


Srbija će biti treći evropski proizvođač bakra\nUčešćem u projektu "Turski tok" Srbija ima šansu da bude\ntranzitna zemlja koja bi zahvaljujući tome imala i znatan profit, kaže ministar Aleksandar Antić.\nSrbija bi, kaže, ojačala i sopstvenu energetsku sigurnost, izjavio je ministar rudarstva i energetike Aleksandar Antić.\n"Verujem da ćemo ovog puta uspeti u nameri da realizujemo projekat. Kada se gasovod izgradi postoji mogućnost izgradnje gasovodne infrastrukture i u zemljama u okruženju kojima bi Srbija mogla da isporučuje gas", rekao je Antić za praznično izdanje lista "Blic".\nOn je dodao da u ovom trenutku "izgleda da stvari idu u dobrom pravcu koji Srbiji treba da obezbedi još jedan pravac snabdevanja, energetsku sigurnost, ali i profit koji donosi sama tranzitna taksa".\nReč je o magistralnom gasovodu kroz Srbiju od granice sa Bugarskom do granice sa Mađarskom kao delu srpsko-gasnog transpornog sistema koji gradi i realizuje kompanija "Gastrans".\n"Ovaj projekat doprineće ukupnoj energetskoj bezbednosti i Srbije i ovog dela Evrope jer je reč o potencijalnih deset do 15 milijardi kubnih metara ruskog gasa koji će iz Turske prolaziti kroz Bugarsku, Srbiju, Mađarsku do Austrije", rekao je Antić za "Blic".\nOn je ukazao da Srbija u ovom projektu ima šansu da bude tranzitna zemlja koja bi po tom osnovu imala znatan profit, a ojačala bi i sopstvenu energetsku sigurnost.\nAntić je dodao da je regionu potrebna diversifikacija izvora energije kao i nove nove investicije u rute za snabdevanje gasom.\nMinistar je ocenio da je ove godine za njega od poslova najvažniji bio aranžman za RTB Bor.\n"To je istorijski posao i veliki korak ne samo za kompaniju, već i stanovništvo i privredu cele istočne Srbije ali i nacionalnu ekonomiju", rekao je Antić ističući da je uveren da je ovo jedan od najboljih poslova kroz koji je Srbija prošla u periodu privatizacije i strateških partnerstava koji garantuje da će se RTB Bor razvijati, da će imati snažnu investicionu politiku, čuvati radna mesta i zapošljavati ljude.\nKompanija "Ziđin" se obavezala da će u narednih šest godina investirati 1,26 milijardi dolara u poboljšanje proizviodnje, otvaranje novih rudnika, povećanje efikasnosti, i da će povećati proizvodnju.\n"Očekujem da će Srbija biti treći najveći evropski proizvođač bakra sa povećanjem učešća rudarstva u BDP na pet odsto, u odnosu na sadašnjih jedan odsto", istakao je on.\nMinistar je dodao da se očekuje da će proizvodnja bakra iz vlastitog koncentrata u RTB Bor biti povcehana sa sadašnjih 40.000 tona na 120.000 - 150.000 tona u periodu od šest godina.\nKineska kompanija se ugovorom obavezala da isplati i 200 miliona dolara dugova.\n"Ziđin je kompanija koja predstavlja garant da će se u Boru i Majdanpeku ostvariti rudarska proizvodnja u skladu sa najvišim svetskim standardima kada govorimo o efikasnost i kvalitetu, ali i kada su u pitanju zaštita na radu i ekologija", poručio je Antić.\nTakođe je kao važno ocenio i to što su u buždetu za narednu godinu uvećana izdvajanja za kategoriju "energetski ugroženog kupca", što će, naveo je, dobro doći domaćinstvima sa niskim primanjima koja koriste ovu pogodnost.\nbakar ekonomija industrija srbija


Od sledeće sezone Superlige neće biti, već će nakon 30. kola u KLS tri prvoplasirane ekipe igrati plejof protiv pet naših predstavnika iz ABA lige.\nTakmičenje u Drugoj ligi je prekinuto pet kola pre kraja, a od naredne sezone će imati drugačiji format. Umesto dosadašnjeg sa 14 ekipa, igraće se dve grupe od po osam timova, podeljene teritorijalno.\nNakon odigranih 14 kola po grupama po četiri prvoplasirane ekipe napraviće novu grupu i igrati za plasman u viši rang, a do njega će stići dve najbolje na tabeli.\nI osam ekipa plasiranih od 5. do 8. mesta u grupama nastavlja borbu za opstanak, a ligu će napustiti četiri najslabije plasirana tima. Takav sistem takmičenja predviđen je naredne dve sezone nakon čega će se razmatrati novi sistem.\nVideo: Od Saleta do Kecmana - Najbolje trojke srpske košarke!


Podrška mladim talentima od prvog dana | Nova Ekonomija\nAna Lukač, HR biznis partner u Mlekari Šabac\nSarađujemo sa studentskim organizacijama i obrazovnim institucijama, zahvaljujući čemu svake godine mnogo mladih ljudi svoje prve profesionalne korake napravi u Mlekari Šabac\nLjudi pokreću svaku kompaniju i najveći izazov sa kojim se organizacije susreću jeste kako privući kvalitetne mlade kadrove i još važnije – kako ih zadržati u sistemu. Danas, u najvećem broju slučajeva, novac nije glavni pokretač za mlade da se pridruže nekoj kompaniji. Njihovi prioriteti fokusirani su na zainteresovanost za posao, fleksibilnost organizacije, mogućnost profesionalnog usavršavanja, kao i prijatnu radnu atmosferu. Zato je i HR timovima bitno da posebnu pažnju posvete vođenju računa o zaposlenima. Kompanije koje na razvoj i edukaciju svojih ljudi gledaju kao na trošak umesto kao na investiciju, ne mogu očekivati da će uspeti da zadrže kvalitetne kadrove, kaže za Novu ekonomiju Ana Lukač, HR biznis partner u Mlekari Šabac.\nMi u Mlekari Šabac kao prvi cilj uvek postavljamo prepoznavanje talentovanih mladih ljudi unutar naše kompletne organizacije. Prilikom odabira zaposlenih koji će jednog dana obučavati i svoje naslednike, uzimamo u obzir veštine potrebne za timski rad, dobru komunikaciju, rukovođenje i reagovanje na promene. Uz dobro odabrane i postavljene programe, bavimo se i razvojem oblasti koje su određene za unapređenje. Naravno, svaki korak napredovanja propraćen je pažljivim mentorstvom od strane iskusnih kolega u Mlekari Šabac.\nJedan od naših strateških ciljeva poslovanje je i podrška mladim talentima. Zbog toga sarađujemo sa studentskim organizacijama, kao i sa obrazovnim institucijama, zahvaljujući čemu svake godine mnogo mladih ljudi svoje prve profesionalne korake napravi u Mlekari Šabac. Verujemo da je od presudnog značaja da nove kolege osete podršku i oslonac od prvog dana i zato od starta obezbeđujemo mentorstvo i onboarding program, koji pruža bržu, efikasniju i kompletniju integraciju u naš poslovni sistem. Znanje je najmoćniji alat koji imamo na raspolaganju u našem poslovanju i to je nešto što pružamo i svim novim kolegama, kako bi na najbolji mogući način odgovorili zahtevima posla i imali priliku da dostignu najviši nivo profesionalnog razvoja.\nMladim ljudima su potrebni izazovi, potreban im je određeni stepen autonomije u radu i mogućnost učenja i ličnog razvoja. Takođe im je veoma važno i da imaju jasnu sliku o mogućnostima kretanja kroz organizaciju i napredovanja u sistemu, zbog čega je transparentnost tog procesa neophodna. S obzirom na to da smo HR sektor postavili pre godinu dana, još uvek definišemo neke od ovih stavki, ali je puno toga već urađeno u procesu upravljanja talentima. Mapirali smo potencijale i naslednike za različite rukovodeće pozicije, uradili razvojnu procenu sa kolegama, nakon koje je svako dobio individualnu povratnu informaciju i kreirali smo razvojni program kroz koji zaposleni upravo prolaze.\nNaravno, uvek postoje izazovi, ali mi u Mlekari verujemo da su rešenja za njihovo prevazilaženje slušati šta vam zaposleni kažu i usmeriti pažnju i resurse na kreiranje dobrog mesta za rad.\nNa kraju, dobro je poznata činjenica da su zadovoljni zaposleni najbolji ambasadori svake kompanije, pa samim tim i najsnažnija preporuka za privlačenje novih, mladih, talenata.


Bez zdravlja nema bezbednosti - Društvo - Dnevni list Danas\nPočetna » Društvo » Bez zdravlja nema bezbednosti\nDanas Online17.06.2021. 22:57\n“Fenomen bezbednosti, uključujući tu sve njegove nivoe, neraskidivo je povezan sa fenomenom zdravlja u jednom društvu, i to mnogo dublje nego što bi se moglo na prvi pogled naslutiti”, rekla je Violeta Talović-Rašković, dekanka Fakulteta za međunarodnu politiku i bezbednost.\nTražeći načine da unapredi zdravlje svojih građana, društvo istovremeno osnažuje svoju bezbednost i stabilnost, poručila je na.\n“Stoga je zadatak izgradnje zdrave nacije zadatak celokupnog političko-bezbednosnog sistema”, kazala je Talović-Rašković.\nKako je ocenila, u otuđenosti savremenog društva sport može imati značajnu integrativnu funkciju.\nPrema njenim rečima jedan od globalnih problema, na koji nije imuna ni Srbija, jeste sve manja fizička aktivnost dece.\n“Važna upozorenja dolaze iz različitih krajeva naše zemlje, gde u proteklim godinama ozbiljna istraživanja pokazuju da je više od trećine dece gojazno, a više od polovine najmlađih ne upražnjava apsolutno nikakvu dodatnu fizičku aktivnost”, naglasila je ona.\nPredsednik UO “Živimo zdravije” Bratislav Đorđević ukazao je na značaj uključivanja dece u sportske aktivnosti.\nOn je dodao da se u Srbiji fizičkim aktivnostima bavi oko deset posto stanovništva.\nNaglasio je i da im je u tom smislu značajno da se strategijski povežu različite oblasti, poput nauke, obrazovanja, sporta, umetnosti i culture i kroz adekvatne programe da se uključe sve kategorije stanovništva i na taj način se promeni i dosadašnji način života – bez fizičkih aktivnosti.\nBezbednostFizička aktivnostUniverzitet UnionZdravljeBeograd


Tarot karte: Štapovi\n2016-03-07 Autor: Darka Cvetković komentara 0\n1. As štapova\nReč je o tarot karti, koja ukazuje na novi početak – života, ljubavne veze, posla... Ukoliko izvučete ovu kartu znači da će Vam se u narednom periodu dogoditi pozitivne promene. Savetujem Vam da ne čekate da do promene dođe, već da Vi načinite prvi korak – započnite novi biznis, pronađite hobi, uložite novac u nekretnine i slično, jer ova karta najavljuje period u kome možete ostvariti sve o čemu već duže vreme razmišljate.\n2. Dvojka štapova\nOva karta predstavlja odnose sa drugim ljudima i signalizira da je vreme da obratite pažnju na način na koji se odnosite prema njima. Veoma je važno da, nakon što izvučete ovu kartu, dobro promislite o tome ko zaslužuje Vašu punu pažnju, a ko ne. Iznenadićete se kad shvatite da ste većinu vremena poklanjali sebe onima koji ne zaslužuju Vašu pažnju.\n3. Trojka štapova\nSimboliše određeni napredak na ljubavnom, poslovnom i zdravstvenom planu. Ukoliko izvučete ovu kartu, budite sigurni da ćete ubrzo doživeti unapređenje, povećanje plate ili novu romantičnu ljubav. Ipak, da bi sve navedeno moglo da se ostvari, neophodno je da ste dugo čekali na određeni pomak u svom životu.\n4. Četvorka štapova\nOva tarot karta ukazuje slavlje,zabavu, radost. Znači da Vas očekuje uzbudljiv period, koji će se pozitivno završiti. Moguće je da ćete promeniti posao, mesto stanovanja ili partnera. S druge strane, ukazuje i na to da ne smete da prestanete da radite na sebi i da se trudite\n5. Petica štapova\nPredstavlja sukob, izazov i u krajnjoj liniji, oprez. Ukazuje na to da sledi buran i izazovan period u kome ćete morati da donesete odluke, koje se mogu odraziti na ceo Vaš život. Ovo ne znači da će taj period biti negativan, već da Vas očekuju velike promene na poslovnom, ljubavnom ili zdravstvenom planu, a kao posledica toga uslediće promena Vaših stavova.\n6. Šestica štapova\nOvo je najpozitivnija karta iz grupe štapova, jer simbolizuje pobedu, nagradu i dobre vesti.Ukoliko izvučete ovu kartu, znajte da Vas očekuje miran period u kome ćete moći da se opustite i uživate u svemu što ste stekli u prethodnom periodu.\n7. Sedmica štapova\nReč je o karti koja simbolizuje slobodu i nezavisnost. Ukazuje na to da ćete iz teške situacije u kojoj se trenutno nalazite ili ćete se nalaziti, izaći kao pobednik. Ako izvučete ovu kartu budite spremni da načinite prvi korak bez obzira na manjak samopouzdanja i strah koji osećate.\n8. Osmica štapova\nOva tarot karta predstavlja početak neke akcije, koja može uneti bitne promene u Vaš život. Naime, konačno ćete napustiti svoju „zonu konfora“ i pokušati da ostvarite ono što ste oduvek želeli.\n9. Devetka štapova\nSimboliše hrabrost i snagu. Ukazuje na to da je vreme da se „uhvatite u koštac“ sa problemima, a ne da očajavate i čekate „bolje sutra“. Ukoliko imate problem na poslu, u ljubavi ili sa psiho-fizičkim zdravljem, vreme je da započnete borbu protiv njega. Ova karta ukazuje i na to da je vreme da priznate svoje mane i slabosti i da zatražite pomoć isusnije i stručnije osobe od Vas.\n10. Desetka štapova\nDesetka štapova predstavlja umor i iscrpljenost, koji su posledica borbe sa problemima koji Vas danima, mesecima, pa čak i godinama, more. Izvlačenjem ove karte morate da postanete svesni toga ste preuzeli previše obaveza na sebe i da je vreme da predahnete malo.\n11. Paž štapova\nOva karta Vas podseća da treba da uživate u životu i svakodnevnim sitnicama, da treba da se posvetite sebi , svom zadovoljstvu, emocijama i željama.\n12. Vitez štapova\nSimbolizuje moć Vaše volje. Ukazuje na to da treba da se izborite sa sopstvenim manama i nedostacima. Veoma je važno da ovladate vlastitim emocijama, strahovima i afektima kako biste ostvaritli određeni napredak u životu.\n13. Kraljica štapova\nŽenesu kreativne, darežljive, senzualne i pune ljubavi. To ujedno predstavlja i njihovu najveću snagu i moć. Ova karta Vam savetuje da se okrenete svojoj instiktivnom strani i da date prednost emocijama, a ne razumu.\n14. Kralj štapova\nZa razliku od Kraljice, Kralj predstavlja snagu, samopouzdanje i razum. Ukoliko izvučete ovu kartu, budite sigurni da je vreme da ostvarite kontrolu nad emocijama i afektima i da se okrenete racionalnom mišljenju.


,,Krivokapić da spriječi rušenje kotorske vlasti” – Volim Podgoricu\nPočetna/NOVOSTI/,,Krivokapić da spriječi rušenje kotorske vlasti”\n,,Krivokapić da spriječi rušenje kotorske vlasti”\nAdmin Send an email 26. Marta 2019.\nFOTO: Ilustracija, Krivokapic i Djukanovic\nPrava Crna Gora oštro osuđuje pokušaj rušenja kotorske vlasti od strane lokalnog odbora Socijal-demokratske partije.\n“Ovakav pokušaj destabilizacije opozicije, ne samo na lokalnom, već i državnom nivou imajući u vidu važnost Kotora, može nanijeti ogromnu i nepopravljivu štetu cjelokupnoj opoziciji, ali i građanima koji su željni promjena. Ovu zlonamjernu inicijativu koju potpisuje lokalni SDP, tumačimo, prije svega, kao borbu za privilegije i beneficije u okviru lokalne vlasti, ponajviše vezanu za dijeljenje plijena u Luci Kotor. U tome će, očito, naići samo na podršku svojih dojučerašnjih i dvodecenijskih koalicionih partnera, što je samo po sebi indikativno. S tim u vezi, očito je da pojedine članove SDP-a nije napustio virus koji im je usadila politika Mila Đukanovića”, navodi se u saopštenju Prave.\nDodaju da je Kotor, zajedno sa Budvom, Herceg Novim i Beranama, “jedan od bastiona crnogorske opozicije i grad koji daje veliki zamah u sveukupnoj borbi protiv diktature Mila Đukanovića”.\n“Smatramo da opozicija, uključujući i centralu SDP-a mora ustremiti maksimalne napore ka opstanku kotorske vlasti, kako bi cijela opština nastavila sa nesmetanim radom. Dakle, imajući u vidu doprinos cjelokupne opozicije u preporodu Kotora nakon oslobađanja iz ralja DPS-a, upućujemo javni poziv predsjedniku SDP-a, gospodinu Ranku Krivokapiću, da se umiješa u rad svog lokalnog odbora i zaustavi rušenje vlasti u ovoj opštini, ali i da članove pomenutog odbora usmjeri u pravcu SD-a gdje će sigurno dobiti ono zbog čega su, očito, ušli u politiku – novac i privilegije”, piše u saopštenju.\n“Najzad, gospodin Krivokapić bi, kao iskusan političar, morao da zna kakve dalekosežne posledice može izazvati ovaj započeti proces, ne samo po pitanju kotorske vlasti, već i po pitanju masovnih građanskih protesta koji iz nedelje u nedelju drmaju režim. Dakle, nadamo se da će SDP iznaći snage da stopira proces smjene gradonačelnika Jokića – što bi tražili i da je u pitanju gradonačelnik iz bilo keje opozicione partije – i time spriječi preporod i zamah DPS-a koji bi, u tom slučaju, mogao da se prelije i na ostale opozicione gradove”, zaključuje se.\nKotor PRAVA CRNA GORA ranko krivkapic SDP\nPredsjednik Đukanović otputovaće danas u dvodnevnu posjetu državi Izrael, na poziv predsjednika Ruvena Rivlina\nOvi PODGORIČANI sjutra BEZ vode!


PSS - istina o povećanju plata u MUP-u: Od 0-9 % za radnike, do 45% za šefove - Balkanska\nPrenosimo vam saopštenje Policijskog sindikata Srbije, jedinice u Kragujevcu, o zaradama policijskih službenika koje su počele sa isplatom od 1. januara 2019. godine. U saopštenju se detaljno objašnjava i jasno stavlja do znanja da su nimalo ili najmanje povećane plate a samim tim i da se najmanje vrednovan rad onih policajca koji rade na ulici, i čiji životi i zdravlje su neprestano ugroženi, dok je najveće povećanje namenjeno rukovodećem kadru, tj. onima koji radno vreme provode u toplim kancelarijama.\nKako ističu u Policijskom sindikatu Srbije, zbog istine koje otkrivaju, i zbog njihove borbe za prava svih, a ponajviše onih običnih policijskih službenika, koji su ugroženi i od kriminalaca na ulici i od kriminalaca u vrhu MUP-a, krenula je akcija otimanja reprezentativnosti PSS, kako bi ostao samo jedan, poslušni “sindikat” i kako istina ne bi izašla na videlo.\nZakonom o sistemu plata zaposlenih u javnom sektoru (“Sl.glasnik RS“ 18/16, 108/16, 113/17, 95/18), uređuje se sistem plata zaposlenih u javnom sektoru.\nČlanom 1 stav 3 tačka 2 zaposlenima u javnom sektoru, smatraju se i policijski službenici i lica u radnom odnosu u drugim organima na koje se primenjuju propisi o policijskim službenicima.\nČlanom 7, predviđeno je da je osnovica jedinstvena za sve zaposlene i utvrđuje se za svaku budžetsku godinu zakonom o budžetu republike Srbije.\nOno što je bitno za zaposlene u MUP-u, članom 39 stav 2 je predviđeno da se do 01.01.2020.godine sa odredbama ovog zakona usklade zakoni kojima se uređuju plate i druga primanja policijskih službenika i zaposlenih u organima u čijem je delokrugu bezbednost i obaveštajni poslovi.\nKako i predviđa predhodni član, došlo je do izmena Zakona o policiji (“Sl.glasnik RS“ 87/2018) u delu kojim se uređuju plate policijskih službenika, nakon čega je doneta i Uredba o platama policijskih službenika (“Sl.glasnik RS“ 91/2018), na osnovu koje su počele sa isplatama zarade policijskih službenika od 01.01.2019.godine.\nOno što se prećutkuje, a veoma je bitno za policajce, vatrogasce, zaposlene na upravnim poslovima, logistici i drugim zaposlenima sa srednjom stručnom spremom, na koeficijent plate koji je utvrđen rešenjem o raspoređivanju, zbog isplate plate i prikaza povećanja plate, dodat je numerički ekvivalnet u plusu, čime su zaposleni sa srednjom stručnom spremom dobili povećanje plate u rasponu od 6-9% zavisno od radnog mesta.\nMeđutim ono što je bitno, taj numerički ekvivalent koji je u 2019.godini dodat koeficijentu koji je utvrđen rešenjem o raspoređivanju, od 01.01.2020.godine se ukida i plata od januara 2020 godine se dobija množenjem :\n– keoficijenta utvrđenog rešenjem,\n– minulog rada i\n– osnovice, koju utvrđuje Vlada Republike Srbije, i koja će biti ista za sve zaposlene u javnom sektoru.\nUkoliko osnovica u 2020.godini, ostane ista kao i u 2019.godini, a koja trenutno iznosi za zaposlene u MUP-u 30.376,82 dinara, svim policajcima i vatrogascima-spasiocima koji su raspoređeni na ista radna mesta, visina ličnog dohotka će se vratiti na nivo od decembra 2018.godine, a nekima (upravni i logistika) će biti i manja u odnosu na decembar 2018.godine.\nZa razliku od policijskih službenika sa srednjom stručnom spremom, zaposlenima sa višom i visokom se ukida negativni numerički ekvivalent koji im je sada uračunat prilikom određivanja plate, i samim tim njima se od 01.01.2020.godine visina ličnog dohotka još više uvećava u odnosu na trenutni koju će primati u toku 2019.godine.\nNaglašavam da samo u slučaju zadržavanja osnovice u 2020.godini na nivou sadašnje osnovice u iznosu od 30.376,82 dinara, plata 2/3 zaposlenih u MUP-u koje čine uniformisani pripadnici /policajci i vatrogasci-spasioci/ vraća se nivo decembra 2018.godine, uvećana za nekih 200-500 dinara.\nU slučaju povećanja visine osnovice za 2020.godinu, policajci i vatrogasci, će zadržati visinu sadašnje plate ili neznatno uvećanje, ali će onda doći do još veće razlike u ličnim dohodcima zaposlenih sa srednjom stručnom spremom i zaposlenih sa višom ili visokom stručnom spremom.\nNemamo ništa protiv da se vrednuje posao koji se obavlja sa višom ili visokom stručnom spremom, ali smo protiv degradacije posla koji sa srednjom stručnom spremom obavljaju policajci i vatrogasci-spasioci, onih koji čine 2/3 zaposlenih u MUP-u i oni koji pored redovnih poslova i zadatka, obavljaju i sve složene, zahtevne i po život opasne poslove, a da to nije adekvatno vrednovano prilikom utvrđivanja ličnog dohodtka.\nPostavlja se pitanje, zbog čega MUP , Uredbom o platama policijskih službenika, policajcima i vatrogascima sa srednjom stručnom spremom nije predvideo dodatni koeficijent na osnovicu kojim bi se uvećala plata za 30-50 % u odnosu na plate drugih državnih službenika, a zbog specifičnosti posla, opasnosti po život i dr.\nMnogi bi rekli imate benificije zbog posla kojim se bavite, da u pravu ste, ali je novom sistematizacijom obezbređena benificija, jer je ista dodeljena velikom broju poslova koji se obavljaju isključivo i samo u kancelarijama, pa baš iz tog razloga treba napraviti razliku i posebno vrednovati posao policajaca i vatrogasaca, sa srednjom stručnom spremom, koji svoje redovne poslove i zadatke obavljaju u specifičnim uslovima po život i zdravlje.\nSvaki posao je specifičan bez obzira na organizacionu jedinicu u sastavu Ministarstva, ali je ipak posao policajaca i vatrogasaca-spasioca sam po sebi poseban i specifičan i kao takav se mora adekvatno vrednovati i odvojiti od ostalih poslova.\nIstina oko povećanja koja se zanemaruje i prećutkuje, rečeno povećanje od 3-17%\n– zaposlenima sa osnovnom školom (nameštenici) povećanje 0 %\n– zaposlenima sa srednjom stručnom spremom povećanje 6-9%\n– zaposlenima sa višom i visokom stručnom spremom povećanje 14-45%\nIstinu treba sakriti, zato im je potreban samo jedan reprezentativni sindikat, sindikat koji će zarad lične koristi o svemu ćutati.\nTags: MUP, PLATE, POLICIJA, POLICIJSKI SINDIKAT SRBIJE, PSS\nCarGo: Sastanak sa Zoranom Mihajlović ili protest „Borba protiv mafije“


Vesti online / Vesti / Ekonomija / PKS na 41. Međunarodnom sajmu turizma\nPKS na 41. Međunarodnom sajmu turizma\nPrivredna komora Srbije, partner ovogodišnjeg Sajma turizma, predstaviće se nizom aktivnosti usmerenih na promociju turističkog potencijala i atrakcija Srbije, najavila je Tijana Maljković, sekretar Udruženja za turizam PKS.\nNa štandu PKS u Hali 1 predstaviće se 20 naših članica sa više od 35 smeštajnih i ugostiteljskih objekata, Smederevska tvrđava, turističke agencije, hoteli, restorani, neke prehrambene kompanije, kao i firma koja se bavi iznajmljivanjem i prodajom kampera, istakla je Maljković.\nU organizaciji Privredne komore Srbije i Evropske mreže preduzetništva, ove godine, kao novina uveden je B2B program i poslovni portal, namenjen registraciji kako izlagača, tako i poslovnih posetilaca i njihovom međusobnom umrežavanju na sajmu. B2B portal otvoren je i za predstavnike medija, koji ovim putem mogu da zakazuju sastanke i intervjue sa učesnicima i gostima sajma, objasnila je Maljković. Do sada je prijavljeno više od 700 učesnika i obavljeno preko 4200 pregleda poslovnih profila.\nPod sloganom „Leto je bliže nego što mislite“ pod kupolama Beogradskog sajma od 21. do 24. februara 2019. godine predstaviće se najznačajnije turističke agencije, savezi i organizacije, hoteli, turistički centri, vazduhoplovne kompanije, međunarodni tur-operatori, a promovisaće se najnoviji koncepti i trendovi različitih mogućnosti za putovanja.\nUz Sajam turizma biće održani i prateći sajmovi - opreme za hotelijerstvo i ugostiteljstvo, suvenira i vina, a biće više od 900 izlagača iz 40 zemalja.\nPartner 41. Međunarodnog sajma turizma je Bugarska, prvi put će se predstaviti Maldivi, a na sajam se vraćaju Indonezija i Kuba.\nSrbija je već niz godina pozicionirana kao omiljena i nezaobilazna destinacija u ovom delu Evrope, sa konstantnim porastom broja noćenja i dolazaka, što se posebno odnosi na prestonicu Beograd.\nNajnoviji podaci pokazuju da se Srbija nalazi među prvih pet zemalja u Evropi koje beleže najveći rast dolazaka stranih turista i prvi put je izjednačen broj domaćih i stranih turista.\nEKONOMIJA IT startapovi predstavili ideje prvom srpskom biznis akceleratoru\nEKONOMIJA Sednica skupštine PKS i dodela godišnjh nagrada\nUEFA odredila ambasadore Evra 2020, među njima...


Moje pitanje je upereno Vladi Srbije, MUP-u, posebno adresirano na BIA.\nNaime, ovo smo već kao pitanje hteli da postavimo, ali je lepo što se poklopilo i sa današnjim natpisima u štampi, a pitanje je, obzirom da su meni kolege prevele sa engleskoga i napisali kako se to čita, da ne bih pogrešio, pošto ja engleski ne znam, vezano za firmu „Key connection media“.\nDa li će BIA ispitati, vrlo zanimljivo kada se prevede sa engleskog naziv ove firme na sprski rekoše mi da on glasi „ključna veza“, da li postoji ključna veza između 1,4 miliona evra koji su uplaćeni na račun firme „Ki konekšn media“ čiji je jedan od osnivača gospodin Jugoslav Ćosić? Da li postoji ključna veza između toga kako funkcioniše N1 televizija u Republici Srbiji? Kakav je njen programski i urednički stil kada su u pitanju interesi Republike Srbije?\nNaime BIA, po meni, treba da proveri sledeću stvar – da li su sredstva koja su uplaćena iz Albanije na „Ki konekšn mediu“ stigla prvo sa Kosova i Metohije, tako da je praktično iz Albanije taj novac samo reemitovan na žiro račun „Ki konekšn medie“? Vrlo zanimljivo da je ostatak sredstava uplaćen od strane američke ambasade.\nPosebno što treba da bude zanimljivo jeste i Poreskoj upravi i poreskoj policiji, a to je neevidentiranje transakcija sa ovog preduzeća na fizička lica, gospodina Jugoslava Ćosića i još jedno drugo lice čije ime ne želim da pominjem, ali državnim organima će to biti vrlo jednostavno da utvrde.\nGospodo draga, došlo je krajnje vreme da mi prestanemo da zatvaramo oči pred istinom i očekujem apsolutno odgovor da li postoji direktna veza između programske politike, odnosa prema „Srpskoj listi“, istupima na televiziji N1 i svemu tome, da li postoji nekakva ključna veza o novcu koji je preko Kosova, koji je sa Kosova i Metohije preko Albanije stigao u preduzeće „Ki konekšn media“? Kao građani Republike Srbije imamo pravo na jasan, precizan i tačan odgovor, jer od istine nema razloga da iko beži.\nMožda bi usput BIA mogla da se pozabavi i sa sledećim činjenicama, a to je da se nešto jako čudno dešava u preduzeću „Telekom“. Naime, dešava se u poslednjih godinu dana da kablovska veza prema korisnicima, pogotovo u Beogradu i određenim stambenim zgradama bude fizički prekinuta, da danima niko iz „Telekoma“ ne reaguje, ne dođe na lice mesta, a onda se pojave iz SBB-a koji im ponude usluge i u najkraćem mogućem roku oni postanu pružaoci usluga umesto „Telekoma“.\nMožda ovo sve ne bi bilo zanimljivo kada ne bi bilo činjenice da ljudi koji su odgovorni za pravovremeno reagovanje u „Telekomu“ jedan po jedan polako ne prelaze i postaju zaposleni u SBB-u.\nOvo možda jeste krajnji trenutak da se ova Pandorina kutija razreši, utvrdimo kako sve ovo funkcioniše, da li je reemitovani novac iz Albanije, sa Kosova i Metohije preko Albanije imao direktnog uticaja na neistine koje iznose N1 televizija i oni koji je prate i očekujemo odgovor u najkraćem mogućem roku, jer bezbednost Srbije je očigledno izuzetno ugrožena. Hvala.\nJa ću postaviti pitanje Vladi Republike Srbije, znači, Ministarstvu ekologije, Ministarstvu poljoprivrede, ali prvenstveno gradu Beogradu – iz kog razloga se došlo u situaciju da građani od komaraca ne mogu da izađu na ulicu, parkove, u baštu, u njive i zbog čega se kasnilo sa pravovremenom reakcijom kada je u pitanju suzbijanje larvi komaraca i nije iskorišćeno vreme koje je bilo pogodno za tu vrstu akcije?\nOsim toga, ono što kao neko ko živi u Obrenovcu, odnosno u Stublinama i u selima, moram da kažem da nam je zaista nerazumljivo i nejasno iz kog razloga od 2014. godine nije bilo ozbiljne akcije suzbijanja komaraca iz vazduha, jer ono što možda može da da efekat ovde u gradskom jezgru, kada je u pitanju Savski venac, Stari grad ili centar Obrenovca, tzv. zaprašivanje iz vozila kojim se vrši zamagljivanje tih određenih zelenih površina, kada su u pitanju teritorije seoskih područja koja su ogromna, razuđena, osim prskanja iz aviona, jednostavno, ništa ne daje nikakav rezultat.\nPrethodnih dana smo imali i to da su zaprašivanja komaraca obavljana na teritoriji Obrenovca, međutim, rezultat gotovo da nije nikakav postignut. Interesuje me hoće li se, po nekom hitnom postupku i skraćenoj proceduri, angažovati poljoprivredna avijacija koju Srbija ima i uz upotrebu ovih sredstava, iz aviona zaprašivanja, zaista reagovati, jer ljudi nisu u mogućnosti u selima u okolini Obrenovca da izađu na njivu, da izađu u baštu, da obave poljoprivredne radove. Jer, ovo što je zaprašivano sa zemlje je zakasnelo i nije dalo nikakve rezultate. Hvala.


Seksistički ispad čelnika Olimpijskih igara u Tokiju\nPredsednik Organizacionog komiteta Olimpijskih igara u Tokiju Joširo Mori izvinio se zbog izjave da žene puno pričaju, ali odbija da podnese ostavku\nPredsednik Organizacionog komiteta Olimpijskih igara u Tokiju Joširo Mori svojim seksističkim ispadom dodatno je opteretio komplikovane pripreme za već jednom odloženo takmičenje, dok se velika većina japanske javnosti ionako protivi održavanju Igara koje bi mogle doneti novo žarište korona virusa, pišu svetski mediji.\nIzvinjenje bez ostavke\nMori, 83-godišnji bivši premijer, rekao je na sastanku Japanskog olimpijskog komiteta u sredu, 3. februara, da žene puno pričaju, posle čega se izvinio ali i odbio da podnese ostavku, piše Fajnenšl tajms (The Financial Times).\nSkandal sa seksizmom predstavlja još jedan problem za Igre u Tokiju 2020 koje su odložene za godinu dana zbog COVID-19, ali, kako piše britanski list, i dalje ugrožene zbog zaraza korona virusa širom sveta.\nDan pošto je rekao da sastanci na kojima učestvuju žene predugo traju zato što puno pričaju, Mori se izvinio, rekavši da je njegova izjava "neprimerena i suprotna olimpijskom duhu", ali da nema nameru da podnese ostavku.\nMori, koji je bio premijer od 2000. do 2001. godine, ima dugu istoriju gafova i šovinističkih izjava, uključujući napade na žene koje nemaju decu i sportiste koji himnu ne pevaju dovoljno glasno, ukazuje Fajnenšl tajms.\nI pre odlaganja zbog korona virusa, ističe britanski list, Olimpijske igre u Tokiju su pogođene kontroverzama oko troškova i optužbama za korupciju u procesu nadmetanja za dobijanje organizacije.\nŠta je rekao Mori\nMori je rekao da žene imaju "iritantnu" tendenciju da nepotrebno produžavaju sastanke, nudeći to kao opravdanje za manju zastupljenost žena u odboru Japanskog olimpijskog komiteta, ukazuje Vašington post (The Washington Post).\n"Ako povećamo broj žena u odboru, moraćemo da osiguramo da se nekako ograniči njihovo vreme za pričanje, imaju poteškoće da završe", rekao je Mori.\nU Japanskom olimpijskom komitetu od 24 člana samo pet su žene i Mori je upitan o cilju da više od 40 odsto budu žene.\n"Žene su kompetitivne", dodao je Mori obraćajući se članovima Japanskog olimpijskog komiteta, u prisustvu novinara. "Kada jedna digne ruku i govori, sve druge misle da i one treba da govore. Sve na kraju nešto kažu."\nJavnost u Japanu je sa zaprepašćenjem reagovala što se na sastanku u sredu niko nije usprotivio Moriju, dok su se neki učesnici smejali.\nMori je, ukazuje američki list, već prethodnog dana bio na udaru kritika zato što je rekao da će se Olimpijske igre održati bez obzira na situaciju s pandemijom i sugerisao da bi poznate ličnosti koje učestvuju u olimpijskoj štafeti trebalo da "trče kroz pirinčana polja" kako bi se izbeglo privlačenje gužve.\nMori je postao najnoviji teret Tokija u organizovanju Olimpijskih igara komplikujući događaj već odložen zbog globalne pandemije, ukazuje Rojters (Reuters) na ocene kritičara.\nProfesorka ustavnog prava Joko Šida rekla je da je Morijeva izjava u suprotnosti s prirodom Međunarodnog olimpijskog komiteta i da verovatno neće ublažiti zabrinutost javnosti zbog Olimpijskih igara, dok je bivša šampionka u džudou Kaori Jamaguči rekla da će njegov komentar dodatno podriti poverenje u Igre u Tokiju.\nI obični Japanci, kako navodi Rojters, zatečeni su Morijevom opaskom. "Na kraju dana, iz te izjave možete videti da je to svet muškaraca", rekla je 68-godišnja Kioko Kajašima. "Sama pomisao na to je razočaravajuća."\nOrganizatori Olimpijskih igara već imaju probleme da ubede Japance da bi Igre trebalo da se održe u julu, piše Tajms (The Times).\nMori je priznao da se razmišlja da Igre budu održane bez gledalaca, uprkos sve većim sumnjama političkih lidera zemlje i šire javnosti da bi ih uopšte trebalo održati.\nProšlog meseca, istaknuti član japanske vladajuće koalicije rekao je za Tajms da među političarima postoji saglasnost da su Igre osuđene na propast. Ta osoba je rekla da je sada cilj da se pronađe način da se najavi otkazivanje koje bi ostavilo mogućnost da Tokio bude domaćin Igara 2032. godine.\nAnkete javnog mnjenja pokazuju da se 80 odsto Japanaca protivi održavanju Igara ovog leta zbog zabrinutosti da će to povećati pritisak na bolnice u zemlji usled pandemije, navodi britanski list. Tokio i najveći gradovi Japana su od prošle nedelje u vanrednom stanju, posle novog naleta virusa.\nUprkos tome, Mori insistira da će se Igre održati. "Bez obzira kakva je situacija s korona virusom, mi ćemo održati Igre", rekao je u utorak. "Trebalo bi da prekinemo raspravu da li ćemo održavati Igre ili ne, već da razgovaramo kako da ih održimo."\nPlanovi za Olimpijske igre u pandemiji\nS porastom zabrinutosti u Japanu da bi Letnje olimpijske igre mogle da postanu središte novih zaraza korona virusom, organizatori su ove nedelje predstavili preliminarni plan za zaštitu sportista i posetilaca - nema navijanja, pevanja, rukovanja, zagrljaja, kao ni korišćenja javnog prevoza bez posebne dozvole, piše Njujork tajms (The New York Times).\nSmernice koje su organizatori Igara objavili izlažu protokole, ali je, ističe list, dokument na 32 stranice uradio malo da umanji zabrinutost kritičara koji dovode u pitanje da se Olimpijske igre mogu bezbedno održati usred pandemije, dok je mnoštvo pitanja bez odgovora na živopisno ilustrovanim stranicama istaklo koliko je komplikovan posao organizacije najvećeg svetskog sportskog događaja.\nDo ceremonije otvaranja za manje od šest meseci, organizatori moraju pronaći način da prime i osiguraju bezbednost više od 10.000 sportista, kao i hiljade trenera, članova osoblja i novinara, koji ovo leto vide kao vrhunac godina žrtvovanja i treniranja, dok istovremeno moraju povratiti podršku sve skeptičnije japanske javnosti.\nZa sada su, kako piše Njujork tajms, organizatori ponudili samo konture plana i najavljuju da će izdati nove smernice s razvojem situacije. Prema postojećim, sportisti i učesnici neće morati da budu vakcinisani niti da budu u karantinu po dolasku u Japan, ali će morati da imaju negativne testove za ulazak u zemlju, gde će im značajno biti ograničeno kretanje i druženje. Temperature će biti merene na svim lokacijama, dok će maske biti obavezne u zatvorenim prostorijama.\nObjavljivanjem pravila za prisustvo Igrama, organizatori su pokazali odlučnost da ih održe, uprkos sadašnjem vanrednom stanju u Tokiju i sumnjama javnosti, ocenjuje Njujork tajms i ukazuje da bi otkazivanje takmičenja značilo ogromne troškove za Japan koji je potrošio više od 12 milijardi dolara za pripremu igara. Velike prihode od medija i sponzora bi izgubili i Međunarodni olimpijski komitet, međunarodne sportske federacije i nacionalni olimpijski komiteti.


Home Plus fotelja MIOTTO Salice svetlo sivi cena, cene Srbija, prodaja Beograd Novi Sad Niš\nHome Plus fotelja MIOTTO Salice svetlo sivi cene\nTrenutno nemamo slike za Home Plus fotelja MIOTTO Salice svetlo sivi\nEPonuda nije internet prodavnica već Vam omogućava da brzo i lako nađete Home Plus fotelja MIOTTO Salice svetlo sivi po najjeftinijoj ceni. Naš cilj je da kupci budu što bolje informisani o ponudi Home Plus fotelja MIOTTO Salice svetlo sivi na tržištu Srbije. Vrlo lako nalazite željeni proizvod za kategoriju Fotelje cene, ne morate da lutate od sajta do sajta za Home Plus Fotelje, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Home Plus fotelja MIOTTO Salice svetlo sivi sa PRODAVCEM. EPonuda ne može da garantuje potpunu tačnost specifikacije i slika za Home Plus fotelja MIOTTO Salice svetlo sivi. Pre kupovine, podatke za Home Plus fotelja MIOTTO Salice svetlo sivi proverite na sajtu PROIZVOĐAČA.


<< < (332/332)\nDa li je okej pored koverte dati još nešto kada se očekuje samo koverta? Naravno novac je prioritet da ne bi umesto novca dobijali gluposti, ali se pitam da li će se mladenci naljutiti ako uz to dobiju i stvari koje onda treba prenesu kući, ili pak da se ne naljuti neko od gostiju što ispadaju gori jer nisu i oni dali još nešto? :confused:\nPa valjda znaš kakvi su mladenci i da li bi im to smetalo, a za ostale goste bi me tačno bolela štikla šta će da misle. Mi smo baš dragim i važnim prijateljima nosili uvek i neki poklon osim "koverte" tj. uvek smo spakovali novce nekako u poklon tako da u stvari izgleda da donosimo poklon (krajnje neobičan, ali ne prevelik)-uvek nešto što može da se strpa u neki ćošak ili da se potroši ili da ima praktičnu vrednost i niko se još nije naljutio nego obično kažu da im je to posebno drago (ako oni lažu mene lažem i ja tebe :mrgreen: ). E sasd tamo gde nismo dovoljno bliski bi verovatno odneli samo kovertu (najčešće rodbinske svadbe gde "moraš" ići, a mladendce nis videla 20 godina)\nSvasta je meni logicno pa ponekad ispadne da je pak uvredljivo :ll: Hvala ti, svakako kad nije neka fizicki ogromna stvar ne bi trebalo da bude problem :flower: Nismo toliko bliski ali sam naisla na nesto sto znam da bi se mladi jako svidelo...


Birodi: Izbori su od interesa za sve društvene aktere, neophodni transparentni razgovori - Jutarnji GLASnik\nBiro za društvena istraživanja (Birodi) ocenio je danas da je demokratska institucija izbora od interesa za sve društvene aktere, a ne samo za samo za političke stranke i pokrete te su istakli da je neophodno da se razgovori o izbornim uslovima vode na transparentan i participativan način.\nKako se u saopštenju navodi, to znači omogućavanje učešća svim društvenim akterima koji imaju interes i potrebu da promovišu i zaštite svoja prava, interese i obaveze, odnosno utiču na uspunjavanje obaveza i nadležnosti kojim se unapređuje izborni proces.\n„Samo transparentan i participativan proces može da bude uvod u izlazak iz izborne krize i postizanje sustinskog dogovora o izbornim uslovima“, ocenio je Birodi.\nDrugi sastanak predstavnika vlasti i opozicije o izbornim uslovima, uz posredovanje Evropskog parlamenta biće održan sutra.Izvor:Danas\nFoto: Printscreen/ infocentrala.rs\nDragan Marković Palma, lider Jedinstvene Srbije izjavom “džaba smo krečili “pokušao je slikovito da objasni kako teče međustranački dijalog pod pokrovetelsjtvom Flekenštajna, obzirom da je drugi evroparlamentarac Eduard Kukan, kako saznajemo izostao zbog iznenadne bolesti.\nIz opozicionih redova sastanku su prisustvovali predsednik Socijaldemokratske stranke Boris Tadić i šef poslaničkog kluba SDS Marko Đurišić, predsednik Nove stranke Zoran Živković, poslanica Stranke moderne Srbije Tatjana Macura, predsenik Liberalno demokratske partije Čedomir Jovanović, Enis Imamović, poslanik Stranke demokratske akcije Sandžaka i Mirko Jović iz Nove Srbije .\nSastanak je završen nešto pre 19 sati i 30 minuta, a dijalog uz posredstvo evropskih parlamentarca nastavlja se danas od devet. Izvor: Danas\nTagged BIRODI, dijalog vlasti i opozicije, EVROPSKI PARLAMENT, Narodna skupština


Tekst objavljen: 14.02.2017 12:55\nDolar je u ponedeljak zabeležio dvonedeljni maksimum u odnosu na jen, pošto su se investitori ponovo fokusirali na oživljavanje trgovine koja je dominirala kao rezultat izbora Donalda Trampa na predsedničkim izborima u SAD u novembru, ali je u ovoj godini posustala.\nSve oči su uprte na obrać anje Dženet Jelen, predsednice Federalnih Rezervi (Fed), koje će se održati u toku ove nedelje, nakon signala da su drugi kreatori monetarne politike u centralnoj banci SAD skloniji za više podizanja kamatnih stopa u ovoj godini umesto samo dva puta koliko trenutno tipuju tržišta.\nNovi američki predsednik je uticao na prošlonedeljni rast vrednosti dolara na najviši nivo od sredine decembra, obećavajući "fenomenalnu" poresku reformu za američke kompanije.\nDolar je bio u porastu za pola procenta na 113,73 jena na prepodnevnom trgovanju u Londonu, dok je na zijskom trgovanju dostigao nivo od čak 114,17 jena.\nDolar je bio stabilan u odnosu na evro, na 1,0638 dolara, i za oko 0,4 procenta niži u odnosu na funtu, na 1,2534 dolara za funtu.\nDomaće međubankarsko devizno tržište otvorilo se u ponedeljak na nivou od 123,80/124,10. Tokom prepodnevnog dela trgovanja dinar je ojačao na 123,75/124,05, uz fluktuacije od pet para.\nObim zabeležen na međubankarskom tržištu do 12,30 časova iznosio je 2,5 miliona evra po prosečnom kursu od 123,9600. Tokom popodnevnog dela trgovanja dinar je ostao stabilan na 123,75/124,05. Tržište se zatvorilo na 123,75/124,05.\nObim na međubankarskim prekonoćnim pozajmicama (BEONIA) je iznosio 1.368 miliona dinara na nivou od 2,65 do 2,80.


Održana prva sesija simpozija "Ideja Evrope i Evropska unija"\nU utorak 12. 10. 2021. godine održan je prvi radni dan simpozija "Ideja Evrope i Evropska unija". Ovo je prvi simpozij u periodu pandemije, koji je održan uz primjenu svih epidemioloških mjera.\nPrvog radnog dana tematiziran je odnos evropske tradicije i zbiljnosti koja danas određuje život u Evropi. Skoro svi izlagači naglasili su da Evropska unija u svojoj politici ne slijedi ideju Evrope i da je mnogo više dio globalnog kretanja kapitala i liberalne ekonomije, nego evropske tradicije i onoga što određuje suštinu evropskog kulturnog naslijeđa.\nPolitika Evropske unije u mnogim aspektima iznevjerava humanističku tradiciju Evrope i gotovo u potpunosti je potčinjena pragmatičkim interesima liberalnog kapitalizma. U svjetlu takvih razmatranja problematizirano je i pitanje realiteta mogućnosti slobodnog djelovanja i slobodnog društva zasnovanog na principima humanizma. Naglašeno je i to da se politika Evropske unije u mnogo čemu pojavljuje kao djelovanje suprotno duhu Evrope.\nU svemu tome izlagači su izrazili i jasno stajalište da se o Evropskoj uniji na Zapadnom Balkanu treba govoriti kao o mogućnosti, ne i imperativu. U tom smislu Evropska unija ima značajne aspekte suprotstavljenosti ideji Evrope, ali predstavlja realnost koja može za naš region predstavljati priliku za unapređenje odnosa.\nPrvog dana izlaganja prisutni su mogli čuti referate Miše Kulića, Jovana Babića, Samira Arnautovića, Tomislava Tadića, Ivana Čule, Eve Kamerer i Šejle Avdić.